text:
अनलकांत जी कए भारतीय भाषा परिषद क युवा पुरस्कार भेटल अछि, एहि मौका पर पत्रकार विनीत उत्पल हुनका स गप केलथि, प्रस्तुत अछि गपशप क किछु अंश’ –
गौरीनाथ : पहिने अहूँ केँ धन्यसवाद!…अनकांत आ गौरीनाथ मे हमरा कोनो द्वैध नइँ बुझाइत अछि। गौरीनाथ प्रमाण-पत्र सभ मे अछि, अनलकांत घरक आप्त नाम थिक। मैथिली मे सेहो शुरू मे मारतेरास रचना गौरीनाथक नामे छपल अछि। दुनू भाषा मे हम अपना सामर्थ्यु भरि समाने सोच आ निष्ठामक संग लिखैत छी। हँ, हिन्दीकक कमाइ सँ घर-गृहस्थी चलबै छी आ ओकरे कमाइ खाइत मैथिली लेल जे आ जतबे करै छी से हमर अपन हार्दिक इच्छाथ आ रुचिक परिणाम थिक, किनको दबाव नइँ। किनको दबाव,
सराहना अथवा निंदाक परवाह हम नइँ करै छी। मैथिली भाषाक तथाकथित ”प्रेमी” कहाब’क लौल हमरा नइँ अछि। ई भाषा हमर नितांत व्य क्तिगत सुख-दुख मे अभिव्यरक्तिक माध्यकम रहल अछि, हमरा घर-परिवारक संगहि नेनपनक संगी आ शुरूआती जीवनक आप्त -स्वरजनक भाषा थिक ई आ एहि मे अपना केँ सब सँ पहिने अभिव्यीक्त् करब शुरू कयने रही हम जखन कलमो-पेंसिल नइँ पकड़ने रही। तेँ मैथिली मे एक तरहक अतिरिक्तक जनपक्षीय लगाव, सहजता आ सुविधा अनुभव करैत छी। बाकी हिंदी सँ सेहो कम प्रेम नइँ। साहित्यिक लेखन हम हिंदीए मे पहिने शुरू कयने रही आ सर्वाधिक अनुभव, अध्य यन, यश, नेह-प्रेम, सम्माुन आ जीविकोपार्जन लेल धन हिंदीए सँ प्राप्त होइत रहल अछि।
गौरीनाथ : अपना सोचक अनुरूप एहन किछु नव करबाक योजना छल जे एखन क’ रहल छी। ‘‘बया’’, ‘‘अंतिका’’क संपादन आ पुस्तरक प्रकाशनक जे काज एखन हम क’ रहल छी, से की अहाँ केँ लगैत अछि जे एहिना ओत’ रहितो क’ सकितहुँ?
गौरीनाथ : ‘‘अंतिका’’क प्रकाशन जनवरी, 1999 मे प्रत्य क्षत: अरुण प्रकाश, सारंग कुमार, संजीव स्नेोही आ नंदिनीक संग हमसभ मिलि शुरू जरूर कयने रही, मुदा एकरा पाछाँ एतबे लोक नइँ छलाह। हमरा सभ जकाँ सोचैवला मारतेरास अग्रज आ समकालीन रचनाकार मित्र छलाह जिनका लोकनि केँ ‘’अंतिका’’ सन एक टा पत्रिकाक दरकार छलनि। राज मोहन झा, कुलानंद मिश्र, धूमकेतु, उपेन्द्र दोषी, रामलोचन ठाकुर, महाप्रकाश, अग्निपुष्पश, कुणाल, नरेन्द्र , विद्यानन्दन झा, कृष्णिमोहन झा, रमेश रंजन, रामदेव सिंह, श्रीधरम, रमण कुमार सिंह, अविनाश आदि सनक एहेन अनेक गोटे छलाह जिनका लोकनिक समस्तल सहयोगक बिना एकरा ठाढ़े नइँ क’ सकैत रही। ओना एहि प्रसंग मे अनेक आन-आन ठामक अलावा ‘‘अंतिका’’क 25म अंकक संपादकीय मे हम विस्ताेर सँ लिखने छी। इच्छुअक पाठक ओ संपादकीय पढि़ सकैत छथि। (अंतिकाक ओ संपादकीय नींचा साभार देल गेल अछि- समदिया )
गौरीनाथ : शुरू मे मारते तरहक बाधा रहल छल, मुदा आब एकमात्र बाधा स्त रीय रचनाक अभाव अछि…एम्हमर आबिक’ ई संकट बेसी बढ़ल जा रहल अछि। प्रश्न- बाजारवादक युग मे मैथिलीक भविष्य केहन अछि?गौरीनाथ : बाजारवादे मात्र भविष्य् नइँ निर्माण करत। समग्रत: जेहन भविष्य आन-आन अधिकांश भारतीय भाषाक लगैत अछि तेहने मैथिलियोक। हमरा जनैत अष्ट म अनुसूची मे मैथिलीक प्रवेश सँ मात्र एहि भाषाक दोकानदार आ ठेकेदार लोकनि लाभान्वित भेलाह अछि। सामान्या जन लेल धनसन!… हमरा बुझाइछ जे स्त्रीय साहित्य -लेखनक दृष्टि सँ मैथिलीक स्थिति ह्रासोन्मुोख अछि। कहि सकै छी जे ई भाषा म्यूाजियम दिस, माने अपन कब्र दिस डेग उठा देलक अछि।
गौरीनाथ : ई तँ भाषाक दोकानदार लोकनि कहताह। ओहि सभ लेल हमरा लग फुर्सते नइँ अछि।
प्रश्न- खगेंद्र ठाकुर संग अहाँक विवाद चर्चा मे रहल, की मामला छल?
गौरीनाथ : मोहल्ला लाइव डॉट कॉम पर हमर जवाब उपलब्धल अछि। तकरा बाद ओ लेखन सँ जवाब नइँ द’क’ लीगल नोटिस भेजलनि।…एहेन-एहेन नोटिस सँ लेखक केँ लिखै सँ थोड़े रोकल जा सकैत अछि?
गौरीनाथ : ई अहाँक गढ़ल आरोप अछि आ अहीं सन-सन ओहन व्यरक्ति ई बात कहि सकैत अछि जे ‘अंतिका’ पढ़नहि नइँ होअय। ‘अंतिका’ मे छपल लेखकक सम्पूदर्ण सूची देखि लिअ’, सत्तपरि प्रतिशत सँ बेसी लेखक गैरवामपंथी छथि। हँ, हमरा स्तिरीय रचना जरूर चाही आ से किन्न,हुँ जनविरोधी आकि समाज केँ पाछाँ ल’ जायवला नइँ होअय। स्त्री , दलित अथवा कोनो शोषित-पीड़ित लोकक हक आ सम्मायनक विरुद्ध सेहो नइँ जाइत होअय। माने हम जे रचना छपैत छी ताहि सँ उचित न्याहयक पक्षधरता जरूर चाहैत छी। ‘अंतिका’क हरिमोहन झा, यात्री, किरण, राजकमल, राज मोहन झा आदि पर केन्द्रित विशेषांक सभ आयल अछि। एहि मे सँ यात्री जी केँ छोड़िक’ के वामपंथी छथि? सम्माआननीय भीम भाइक कतेको आलेख आ अनुवाद ‘अंतिका’ मे छपल अछि। एहिना वरिष्ठम कथाकार मायानंद मिश्र, रामदेव झा, सोमदेव, जीवकांत, उषाकिरण खान आदि सँ ल’क’ अशोक, तारानन्द, वियोगी, नारायणजी, विभूति आनंद, सुस्मिता पाठक आदि-आदि सन करीब सय सँ बेसी एहेन लेखकक रचना ‘‘अंतिका’’ मे छपल अछि जे कतहुँ सँ वामपंथी नइँ छथि। मैथिली मे कतबो गनब, दस टा सँ बेसी वामपंथी रचनाकार नइँ भेटताह। मुदा सभ केँ खटकैत छनि वामपंथी। जखन यात्रीजी धरि केँ जीवकांत जी सन वरिष्ठ लेखक ‘’मार्क्सनवादक ढोलिया’’ कहैत उपहास उड़ब’ चाहैत छथि, …जखन धूमकेतु कुलानंद मिश्र, रामलोचन ठाकुर, अग्निपुष्पप, कुणाल केँ स्वी’कारैत अहाँक साहित्यूक पैघ-पैघ झंडाबरदार लोकनि धखाइत छथि, तँ हमरासभ सन नव आ प्रशिक्षु वामपंथी केँ अहाँ लोकनि किऐ ने मुँह दूसब? अहाँ जनसंघी छी तँ बड़ नीक, अहाँ कांग्रेसी छी तँ बड़ नीक…अहाँ जे-से कोनो पार्टी वा दल मे रहैत मैथिली प्रेमी कहाबैत अकादमी सँ ल’क’ सभ तरहक संस्थाेन मे लोभ-लाभक पूर्ति करैत रहू… हम न्या यक पक्ष मे रहैत दलित-स्त्रीन-शोषित-पीड़ित लोकक हक आ सम्माननक बात करैत छी तँ हम गलत भ’ जाइत छी…मार्क्स्वाद अहाँ बूझी आकि नइँ बूझी, ओकर विरोध आ ओकरा पर आक्षेप करबा मे अहाँ केँ आनंद अबैत अछि…हम तँ बस एतबे बुझैत छी अहाँक एहि प्रश्नाक आशय।
गौरीनाथ : मैथिली मे रमानाथ झा आ कुलानन्दअ मिश्रक बाद कोनो तेहन आलोचक नइँ छथि। आइ जे किछु सार्थक आलोचना आकि समीक्षा आबि रहल अछि से सुकांत सोम, सुभाष चन्द्र यादव, तारानन्द वियोगी, विद्यानन्दब झा, श्रीधरम आदि सन-सन रचनाकारे लोकनि द्वारा लिखल जाइत अछि। राज मोहन जी सेहो लिखैत रहलाह मुदा एम्हकर कतेको वर्ष सँ स्वाछस्य्जी जन्यो परेशानीक कारणें हुनक लेखने छूटल छनि।
गौरीनाथ : जेहने पुरुष लेखनक भविष्यख, तेहने…
गौरीनाथ जी अपन सफर पर अंतिका क 25म अंकक संपादकीय मे सविस्ता र उल्लेख केने छथि,पचीस अंकक यात्रा
- अनलकान्तमोन पड़ै अछि दिसंबर, 1998क ओ दिन जहिया दिल्लीक सीमा कात शालीमार गार्डन (गाजियाबाद)क सटले गणेशपुरीक एक टा छोट-सन किरायाक कोठली मे सपरिवार रहैत छलहुँ। ओही कोठली मे सारंग कुमार आ संजीव स्नेहीक संग हमरासभ एक टा पत्रिका निकालबाक निर्णय लेने छलहुँ। ओ दिसंबरक कोनो रवि दिन छल, मुदा संजीव स्नेही केँ ‘सांध्य महालक्ष्मी’ सँ छुट्टी नहि छल। सारंगजी ‘पब्लिक एशिया’ मे विज्ञापन-अनुवादक काज करैत कटवारिया सराय मे रहैत छलाह आ पछिला साँझ हमरा घर आयल छलाह। रविक भोर संजीव स्नेही जाबत ऑफिसक लेल विदा होइत हम आ सारंग अनेक नाम पर विचार करैत ‘अंतिका’ पर आबि क’ रुकल रही। बाकी नाम सभक लगातार मजाक-मजाक मे धज्ïजी उड़बैत आबि रहल संजीव स्नेही आ नंदिनी सेहो एहि पर एक भ’ गेल।
ओहि राति धरि, जाबत संजीव ऑफिस सँ घुरल, हम आ सारंग अंकक प्रारूप, लेखकक सूची, लेखक लोकनि केँ जायबला पत्रक प्रारूप आदि बना लेने छलहुँ। राति मे डेढ़-दू बजे धरि सब गोटे ओहि पर पुन:-पुन: चर्चा-समीक्षा-बहस करैत सब किछु तय क’ लेने छलहुँ, मुदा ‘अंतिका’ लेल दिल्लीक एक टा डाक पताक संकट छले। संगे एक टा वरिष्ठ सलाहकारक बेगरता सेहो अनुभव करै छलहुँ। कि तखने अग्रज अरुण प्रकाश जी सँ भेट करबाक विचार आयल।
अगिला भोर हम, सारंग आ संजीव—तीनू गोटे अरुण जीक घर पहुँचलहुँ। हमरासभ सब टा बात-विचार सँ हुनका अवगत करबैत अपन प्रस्ताव रखलयनि। ओ मैथिलीक स्थिति सँ अवगत छलाह आ एक टा स्तरीय पत्रिकाक बेगरता स्वयं अनुभव क’ रहल छलाह। ते ओ सहर्ष तैयार होइत संपादकीय कार्यालयक रूप मे अपन घरक पता उपयोग करबाक अनुमति सेहो देलनि आ तत्काल भाइ श्रीकांत जी केँ बजा क’ पत्रिकाक बजट बनबौलनि। पहिल अंक जनवरी-मार्च, 1999क छपाइक काज श्रीकांते जीक दौड़-भाग आ निर्देशन मे पूरा भेल छल।
एवंप्रकारें ‘अंतिका’ क पहिल अंक छपिक’ आबि गेल। ओहि अंकक संग एक टा नीक बात ईहो भेल छल जे भाइसाहेब राज मोहन जी आ सुकांत जी सेहो ओहि समय दिल्ली मे छलाह। अनेक वरेण्य रचनाकारक संगहि हिनका लोकनिक अपार सहयोग प्रवेशांकेक ओरिआओन सँ रहल। ओही बीच दिवंगत भेल बाबा यात्री पर ओहि अंक लेल सुकांत जी अपन आलेख दिल्लीए मे लिखने छलाह। भाइसाहेबक सक्रिय सहयोग सेहो ओही अंक सँ शुरू भ’ गेल छल। ओ तँ कतेको अंकक कतेको सामग्रीक संपादन, पू्रफ, संयोजन, अनुवाद आदि करैत जाहि रूपें ‘अंतिका’ केँ ठाढ़ कयलनि तकरा बिसरले नइँ जा सकैछ। तहिना एकर न्यौं मे हिंदीक वरिष्ठ कथाकार-उपन्यासकार आ ‘समयांतर’ क संपादक पंकज बिष्टक व्यापक सहयोग अविस्मरणीय अछि। सुखद आ स्मरणीय ईहो जे नई दिल्ली मे कनाट प्लेस स्थित मोहनसिंह पैलेसक इंडियन कॉफी हाउस मे 21 फरवरी 1999 केँ ‘अंतिका’ क विमोचन राज मोहन जीक हाथें भेल छल आ एहि अवसर पर जीवकांत, भीमनाथ झा, रामदेव झा, गंगेश गुंजन, रामेश्वर प्रेम, मोहन भारद्वाज, अनिल मिश्र सन मैथिलीक वरिष्ठ लोकनिक संगे हिंदीक पंकज बिष्ट, हरिनारायण समेत अनेक लोकक उपस्थिति हमरासभक लेल उत्साहवद्र्घक छल। अरुण जी सहित समस्त ‘अंतिका’ परिवार अपन कठिन संघर्षक काल (मोने अछि जे ओहि दिन हमरा तीनूक जेब खाली छल)मे समस्त ऊर्जा आ भावनाक संग ओहि ठाम जेना उत्साह सँ एकजुट भेल रही सेहो अविस्मरणीय अछि।
तकरा बाद सोलह टा अंक लगातार चारि वर्ष धरि अनेकानेक विघ्न-बाधा, वाद-विवाद, विरोध-सहयोगक बीच समय सँ आयल आ पत्रिका लगातार विकास-पथ पर अग्रसर रहल। एहि बीच दू-एक टा दु:खद-सन प्रसंग सेहो जुड़ल। दोसर अंक अबैत-अबैत अरुण प्रकाश जी अपन नाम वापस ल’ लेलनि आ डाक लेल दोसर पता ताक’ कहलनि। ओना रजिस्टर्ड कार्यालय एखनो अरुणे जीक घर अछि आ हुनक लगाव सेहो ‘अंतिका’ संग अछिए। जे से… तखन हम ‘हंस’ संपादक राजेन्द्र यादव सँ निवेदन क’ डाक-संपर्क लेल अक्षर प्रकाशन, दरियागंज केर पता तँ ल’ लेलहुँ, मुदा एहि शर्तक संग जे ‘एहि पता पर व्यक्तिगत-संपर्क संभव नहि’। ई फराक जे परिचित लोक जे पहिने अबै छलाह, बादो मे अबैते रहलाह। एहि लेल राजेन्द्र जीक आभारी छी।
ओहि समय धरि सारंग कुमार आ संजीव स्नेही मात्र नइँ, कनेके बाद मे जुड़ल साथी श्रीधरम आ रमण कुमार सिंह—चारू अविवाहित छलाह आ चाकरीक अलावा अधिकाधिक समय ‘अंतिका’ केँ दैत छलाह। तखन पैकेट बनाव’, डिस्पैच कर’, रचना मँगाव’, संपादन कर’ सँ ल’ क’ सदस्यता अभियान हो आकि किछु लिखब-पढ़ब—सब किछु सामूहिक आ एक टा मिशनक अंग जेना छल। मुदा कालक्रमें सभक अपन-अपन घर-परिवार, बाल-बच्ïचा आ मारते रास पारिवारिक ओलझोल बढ़ैत गेलनि। जीवन मे ई सब आवश्यक थिक, मुदा महानगरी जीवन आ बाजारक दबाव एकरा पहिने जकाँ सहज-स्वाभाविक कहाँ रह’ देलकै! एकरा नियतिवाद सँ जोडि़क’ देखयौ वा आन कोनो रूप मे, एहि नगरीक यैह व्यवहार! जे से…समयक दबाव मे सारंग आ संजीव शुरूक तीन सालक बाद ‘अंतिका’ केँ समय देब’ मे असमर्थ भ’ गेलाह, मुदा भावनात्मक स्तर पर आ एक रचनाकार-मित्रक रूप मे दुनू एखनो ‘अंतिका’ क संग छथि आ आगूओ रहताह। ‘अंतिका’ क न्यौंक हरेक पजेबा मे हिनका लोकनिक पसेनाक अंश अछि। श्रीधरम, रमण कुमार सिंह आ अविनाश अनेक व्यस्तताक कारणें ‘अंतिका’ लेल कम समय निकालबाक दु:ख भनहि रखैत होथि, मुदा ई लोकनि जे समय द’ रहल छथि से हिनका लोकनिक हिस्साक लड़ाइ आ प्रतिबद्घता सँ जुड़ल अछि। ई टीम-भावना आ सहयोग ‘अंतिका’ केँ शक्ति आ ऊर्जा दैत अछि।
एहि यात्रा मे तेसर धक्का लागल छल 2002क अंत मे हमर बीमार पड़लाक बाद। डेंगूक चपेट सँ बचि गेलाक बादो कर्ज आ ओहि सँ जुड़ल अनेक परेशानी तेना असमर्थ बना देलक जे 2003क मध्य सँ 2006क आरंभ धरि मात्र तीन टा संयुक्तांक आबि सकल। अंतत: 2006क अक्टूबरक बाद ‘हंस’ क चाकरी त्यागि ‘अंतिका’ लेल पूर्णकालिक होयबाक निर्णय कयल। मुदा संकट ई छल जे मात्र एक त्रैमासिक पत्रिकाक बल पर, सेहो मैथिलीक, बड़ आश्वस्त नइँ भ’ सकै छलहुँ। क्रूर महानगरीक व्यवहार, बाल-बच्ïचा, घर-परिवार आ बाजारक दबाव हमरो पर छल। तेँ हिंदी मे ‘बया’ (छमाही) आ संयुक्त रूपें हिंदी-मैथिली केँ समर्पित ‘अंतिका प्रकाशन’ सेहो शुरू कर’ पड़ल। आब तँ पंद्रह सँ बेसी किताबो अपने लोकनिक बीच आबि गेल अछि। वास्तव मे ‘अंतिका’ क जे पछिला अनुभव छल ताहि मे आर्थिक स्तर पर जे कोनो पैघ मदति छल से हिंदिएक रचनाकार लोकनि सँ भेटैत रहल छल। एतबे नइँ प्राय: एकाध अपवाद छोडि़ जे किछु विज्ञापन भेटल सेहो हिंदिए सँ हमर लेखकीय संबंध आ पहिचानक कारणें। पैंचो-उधारक आधार वैह छल। अनेक बेर पंकज बिष्ट, असगर वजाहत, महेश दर्पण आदि सँ पैंच ल’ क’ पत्रिकाक काज चलाओल। संपूर्ण मिथिला सँ आइ धरि विज्ञापन शून्य रहल। पूरा बिहारेक प्राय: सैह हाल। ओना पेट भरबाक लेल हमर निर्भरता सदति हिंदिए पर रहल आ ताहू मे पछिला पंद्रह बरख सँ प्रवासी होयबाक पीड़ा भोगैते सब लड़ाइ लड़लहुँ अछि। हिंदी मे लेखन आ संपादन दुनूक माध्यमें धन मात्र नइँ, जतबा स्नेह भेटल अछि से हमरा लेल पैघ संबल थिक। एकर उनटा मैथिलीक विभिन्न महंथानक कुत्सित दंद-फंदक कारणें ततेक अनावश्यक परेशानी आ असहयोग झेलैत रहल छी जे चोट सहबाक आदति नइँ रहैत तँ कहिया ने ‘अंतिका’ बन्न क’ देने रहितहुँ। मुदा एक तँ मातृभाषा प्रेम, दोसर किछु सहृदय रचनाकार आ ढेर रास एहेन पाठक लोकनि जे ‘अंतिका’ सँ मैथिली पढ़ब शुरूए कयलनि—हिनका लोकनिक अगाध प्रेम हमरा अंत काल धरि ‘अंतिका’ निकालैत रहबाक लेल पर्याप्ïत ऊर्जा आ शक्ति दैत अछि।
एम्हर पछिला डेढ़-पौने दू बरख सँ नव साज-सज्ïजा आ रंगीन आवरण मे अयलाक बाद ‘अंतिका’ जेना फेर नियमित अपने धरि पहुँचैत रहल अछि, आगूओ पहुँचैते रहत से विश्वास राखि सकै छी। आब हमरासभक टीम आर पैघ आ मजगूत भेल अछि तँ अपने लोकनिक विश्वास आ स्नेहेक संबल पर। वरिष्ठ चित्रकार आ कथाकार-उपन्यासकार अशोक भौमिकक कला-संपादक रूप मे सौजन्य-सहयोग हमरासभक लेल गौरवक बात थिक। आब तँ दुनू पत्रिका आ प्रकाशनक संयुक्त उद्यम सँ दीपक, सरिता सन-सन नव लोकक जुड़ाव सेहो बढि़ रहल अछि। ईहो संतोषेक गप्प जे जेना-तेना आब प्रकाशन आ पत्रिका केँ एक टा अप्पन स्थायी-सन (स्थायी किछु होइ छै?) पता सेहो भ’ गेल छै।
‘अंतिका’ क पचीस अंकक ई यात्रा मैथिली साहित्यक लेल केहन रहल आ मैथिली पत्रकारिताक इतिहास मे एकर कोनो सार्थकता सिद्घ होइ छै आकि नइँ, से विद्वान लोकनि जानथि—ई हमरासभक चिंता आ ‘बुद्घि’ सँ बाहरक बात थिक। हमरासभ केँ कोनो प्रमाण-पत्र आकि तगमा नइँ चाही किनको सँ। पाठके हमर देवता छथि आ सामान्य जनताक नजरि मे ठीक रहबे हमरसभक प्रतिबद्घताक पहिचान। जँ जन-सरोकार सँ जुड़ल उदार दृष्टि नइँ रहल तँ कथी लेल साहित्य आ कथी लेल पत्रकारिता?
पचीस अंकक एहि यात्रा मे हमरासभक ई उपलब्धि रहल जे सय सँ बेसी एहेन नियमित पाठक बनलाह जे पहिने मैथिली मे छपल कोनो पत्रिका आकि किताब नइँ पढऩे छलथि। एक दर्जन सँ बेसी रचनाकार मैथिली मे अपन लेखनक आरंभ ‘अंतिके’ सँ शुरू कयलनि। निन्दा-प्रशंसा-पूर्वाग्रह आकि संबंध-आधारित चर्चा सँ हँटि सम्यक आलोचना-समीक्षाक जे परिपाटी ‘अंतिका’ सँ शुरू भेल, तकरे फल थिक जे मैथिलियो मे लोक आब अपन आलोचना सुनबा-सहबाक साहस कर’ लागल छथि। साहित्येतर वैचारिक लेखन, अनुवाद, स्तंभ-लेखन आदि केँ जगह दैतो कथा-कविता-आलोचनाक संग नाटक केँ पर्याप्ïत जगह पहिल बेर ‘अंतिके’ मे भेटल अछि। एहिना उपन्यास आ महत्त्वपूर्ण रचनाकार पर संग्रहणीय विशेषांकक व्यवस्था आ सुरुचिपूर्ण प्रस्तुति। एकरे परिणाम थिक जे आइ एहि पत्रिकाक जे सर्वाधिक पाठक छथि से स्वत: प्रेरित पाठक छथि। बरजोरी बनायल पाठक नइँ। आजीवन सदस्य हो आकि सामान्य सदस्य—बेसी गोटे (प्राय: 95 प्रतिशत) अपरिचित छथि आ हुनका सभ सँ आइ धरि व्यक्तिगत भेंट-घाट धरि नइँ—हमरा-हुनका बीच संवादक पुल थिक एक मात्र ‘अंतिका’।
‘अंतिका’ मे एखन धरि जे छपल अछि पछिला 24अंक मे तकर विस्तृत अनुक्रमणिका अनेक अध्येता आ शोधार्थीक आग्रह पर एहि अंक मे प्रकाशित कयल जा रहल अछि। एकरा देखि अपने स्वयं ‘अंतिका’ क एखन धरिक काजक मूल्यांकन क’ सकैत छी।
बीसम शताब्दीक महान काव्य-यात्री आ मैथिलीक शिखर वैद्यनाथ मिश्र ‘यात्री’क यात्रा-विरामक संगे शुरू भेल ‘अंतिका’ क एहि यात्रा मे अभिन्न रूपें जुड़ल अनेक रचनाकार हमरासभ सँ बिछुडि़ गेलाह, हुनका लोकनिक कमी आइ बड़ खटकि रहल अछि। खासक’ कुलानंद मिश्र, धूमकेतु, उपेन्द्र दोषी सन ‘अंतिका’ क वरिष्ठ शुभचिंतक रचनाकार जिनका लोकनिक बहुत रास स्वप्न आ कामना एहि पत्रिका सँ जुड़ल छल।
एखन धरि सभ पीढ़ीक सर्वाधिक लेखकक अपार सहयोग जेना ‘अंतिका’ केँ भेटल अछि, तकरा प्रति आभार शब्द बड़ छोट बुझाइत अछि। अनेक रचनाकार मित्र आ अनेक व्यक्तिक स्तर पर अनचिन्हार रहितो सोच-विचारक स्तर पर परिचित साथी-सहयोगी जे लगातार ‘अंतिका’ पढ़ैत, दोसरो केँ पढ़बैत, नि:स्वार्थ विक्रय-सहयोग दैत बिना तगेदाक पूरा पाइ पठबैत रहलाह—हुनका लोकनिक सहयोगक प्रति हम कोन शब्द मे आभार व्यक्त करब? ई तँ हुनके लोकनिक पत्रिका थिक।
एत’ मोन पड़ै छथि छोट-पैघ समस्त एहेन लोक जे कोनो ने कोनो रूप मे ‘अंतिका’ केँ सहयोग देलनि अछि। चाहे तकनीकी सहयोगी होथि आकि एजेन्सीक लोक आकि विज्ञापनदाता लोकनि।


c: text/html

text:
लेखा प्रणाली
लेखा प्रणाली संस्थाक व्यापारिक कारोवारक सुचना राख, अभिलेख राख्न, अभिलेख प्रसोधन करै तथा आर्थिक प्रतिवेदनक माध्यमसँ सम्बन्धित पक्षके जनकारी देएवाला पध्दति छी । आईके युग लेखाक युग छी आईकल हरेक चिज आ ठाउमे काम लावैला बिषय छी । लेखा प्रणाली दुई प्रकारक होएत अछि। एकोहोरो लेखाप्रणाली (अङ्ग्रेजी: Single Entry System of Book-Keeping System) आ दोहोरो लेखाप्रणाली (अङ्ग्रेजी: Double Entry System of Book-Keeping System) छी ।
लेखा[सम्पादन करी]
साधारण अर्थमे लेखा माने प्रचलित कानुन, ऐन नियम, नीति, कार्यक्रम तथा निर्णय, आदेश तथा मापदण्ड समेतके आधार मान कारोबारक यथार्थ विवरण देख जना राखल अभिलेख या खाता बुझैत अछि।
लेखापरीक्षण ऐन, २०४८ अनुसार – कारोबार भेल व्यहोर देखै जना प्रचलित कानुन बमोजिम राएख अभिलेख, खाता, किताब आदि आ कारोबारके प्रमाणित करै अन्य कागजात समेतके जनावैत जनावैत अछि।

robotstxt: allowed

filter: keep


text:
पटना। राज्य मे निवेश क प्रक्रिया धीरे-धीरे तेज भ रहल अछि। एहि संदर्भ मे पिछला हफ्ता राज्य कैबिनेट दू टा निजी निवेशक प्रस्ताव कए मंजूरी देलक। इंदौर क सुमन एग्रीटेक प्रा.लि. 45 हजार मिट्रिक टन क्षमता वाला वेजिटेबुल रिफाईड आयल क यूनिट भोजपुर जिला क कुल्हडिय़ा मे स्थापित करत। एहि यूनिट मे इंटर इस्टेरिफिकेशन यूनिट आ बेकरी क उत्पादन सेहो होएत। 30 एकड़ जमीन पर एहि प्रोजेक्ट कए एहि साल अपै्रल माह मे शुरू करि देल जाएत। एहि यूनिट मे 250 टा लोक कए रोजगार भेटत। एकर अलावा हरियाणा क ट्राईटोन इनजी लिमिटेड औरंगाबाद जिला क बारूण मे 1320 मेगावाट विद्युत उत्पादन क्षमता क कोल बेस्ड थर्मल पावर स्थापित करत। एहि प्रोजेक्ट मे 6573 करोड़ टका क खर्च क अनुमान अछि। थर्मल पावर यूनिट स्थापित करबाक लेल 1400 एकड़ जमीन क व्यवस्था कंपनी स्वयं करत।
कैबिनेट सचिव एक टा विशेष भेंट मे कहलथि जे राजगीर मे भेल कैबिनेट क बैठक मे कुल 27 टा बिन्दु पर चर्चा भेल। एहि मे राजगीर ड्रेनेज सिस्टम योजना कए एहि वर्ष मलमास मेले स पूर्व शुरू करि कए दू साल मे पूरा करबाक लक्ष्य राखल गेल अछि। इ परियोजना 77.67 करोड़ टका क अछि।
एकर अलावा राजेन्द्र कृषि विवि क अधीन धान क कटोरा शाहाबाद क्षेत्र क डुमरांव मे कृषि महाविद्यालय क स्थापना पर सहमति जताउल गेल। राज्य मे 1900 ठाम मिनी पाइप जलापूर्ति योजना क तहत पेयजलापूर्ति क व्यवस्था कएल जाएत। एहि मे 1500 विद्युत आ 400 सौर ऊर्जा संचालित संयंत्र होएत। एहि योजना क लेल 26 टा सूखाग्रस्त जिला क चयन कएल गेल अछि। योजना पर 300 करोड़ टका खर्च होएत। राज्य म आर्सेनिक, फ्लोराइड आ लौह प्रभावित जिला मे ट्रिटमेंट प्लांट आ जलापूर्ति क लेल 332 करोड़ टका खर्च कएल जाएत। एहि तरह राज्य सरकार पेयजल पर कुल 632 करोड़ टका खर्च करत। भूमिहीन महादलित समुदाय क लोक कए आब 3 डिस्मिल जमीन खुद क्रय करबाक अधिकार द देल गेल अछि। एकर एवज मे हुनका अधिकतम 20 हजार टका भुगतान कएल जाएत।


text:
पटना। 23 दिसम्बर। राष्ट्रीय जनता दल (RJD) सुप्रीमो लालू प्रसाद यादव कांग्रेस उपाध्यक्ष राहुल गांधी केँ ओहि बयानक समर्थन केलन्हि जाहिमें राहुल गाँधी साल 2013-14 के बीच पीएम मोदी क' उद्यमी द्वारा करोड़ों टाका केर रिश्वत देबाक आरोप लगाओल गेल छल। लालू यादव सेहो कहलनि कि पीएम केर खिलाफ सुप्रीम कोर्ट केर निगरानी म' जांच होबाक चाहि।
लालू यादव कहलनि कि प्रधानमंत्री मोदी आब पूरा तरहे फसल छैथ, आब हुनका राष्ट्र क' सफाई देबा परतैन्ह।
अपने के बता दी कि राहुल गांधी आरोप लगेना छैथ कि आदित्य बिड़ला आर सहारा समूह 40 करोड़ टाका नरेंद्र मोदी क' देना छल। लालू यादव कहलनि यदि कुनुबीजेपी प्रवक्ता आब पीएम केर बचाव म' बयान देता तेँ ई गलत होयत।
लालू यादव कहलनि कांग्रेस उपाध्यक्ष राहुल गांधी पीएम मोदी के ऊपर ई आरोप बिना सबूतक नहि लगेना हेता। ओ बिना सबूत एहेन नहि क सकैत छैथ। एहिसँ सावित होयत अछि कि प्रधानमंत्री भ्रष्टाचार म' शामिल छैथ। हम एहि मामला म' सुप्रीम कोर्ट केर निगरानी म' जांच केर मांग करैत छी।
राहुल गांधी कहने छला कि इनकम टैक्स केर रेकॉर्ड के मुताबिक अक्टूबर 2013 से फरवरी 2014 के बीच म' सहारा ऑफिशल्स पीएम मोदी क' 40 करोड़ टाका देना छल। ई रकम 9 बेर म' देल गेल छल। राहुल गांधी इयो आरोप लगेना छल कि बिड़ला ग्रुप सेहो पीएम क' 12 करोड़ टाका देना छल।
राहुल गांधी कहने छला कि इनकम टैक्स केर रेकॉर्ड के मुताबिक अक्टूबर 2013 से फरवरी 2014 के बीच म' सहारा ऑफिशल्स पीएम मोदी क' 40 करोड़ टाका देना छल। ई रकम 9 बेर म' देल गेल छल। राहुल गांधी इयो आरोप लगेना छल कि बिड़ला ग्रुप सेहो पीएम क' 12 करोड़ टाका देना छल।


text:
>'सुन्दर संयोग' केर सफल प्रस्तुति
नव दिल्ली. मैलोरंग 26 अगस्त 2012 (रविदिन) श्रीराम सेंटर मे अपन नव नाटक 'सुन्दर संयोग' प्रस्तुत कयलक. अपन आने प्रस्तुति जकां इहो बहुत बेसी प्रशंसा बटोरलक. नाटकक कलाकार लोकनिक प्रतिभा आ मेहनति रंग अनलक जखन दर्शक केर थपडी बेर-बेर कलाकारक प्रोत्साहन बढबैत रहल. दिल्लीक मैथिल दर्शक मैलोरंग केर प्रस्तुति 'सुन्दर संयोग' केर प्रशंसा करैत थकैत नहि छथि. एहि विषय मे एक दर्शक कहलनि जे ई बहुत नीक संयोग छल जे मैलोरंग केर 'सुन्दर संयोग' देखबाक अवसर भेटल. मैलोरंग रेपर्टरीक अभिनेता आ अभिनेत्री लोकनिक श्रम, प्रतिभा आ निर्देशक प्रकाश झा केर निर्देशनक धार झलकल.
ज्ञात हो सुन्दर संयोग नाटकक रचना 1905 ई मे भेल. एकर लेखक छथि स्व. कविवर जीवन झा. वर्ष 1980 ई. मे सुन्दर संयोग नाटक चन्द्रनाथ मिश्र 'अमर' आ रामदेव झा दुनू गोटे मिल क' सम्पादित कयने छलाह. पुस्तकाकार रूप मे सम्पादित पुस्तक कविवर जीवन झा रचनावली नाम स' मैथिली अकादमी, पटना स' प्रकाशित अछि. एहि पुस्तक मे कविवर जीवन झा रचित तीनू नाटक 1. सुन्दर संयोग, 2. सामवती पुनर्जन्म आ 3. नर्मदा - सागर संकलित अछि. अहि पुस्तक मे प्रकाशित सुन्दर संयोग नाटक केर पुनर्लेखन सुप्रसिद्ध मैथिली नाटककार महेन्द्र मलंगिया कयने छथि.
नव दिल्ली. मैलोरंग 26 अगस्त 2012 (रविदिन) श्रीराम सेंटर मे अपन नव नाटक 'सुन्दर संयोग' प्रस्तुत कयलक. अपन आने प्रस्तुति जकां इहो बहुत बेसी प्रशंसा बटोरलक. नाटकक कलाकार लोकनिक प्रतिभा आ मेहनति रंग अनलक जखन दर्शक केर थपडी बेर-बेर कलाकारक प्रोत्साहन बढबैत रहल. दिल्लीक मैथिल दर्शक मैलोरंग केर प्रस्तुति 'सुन्दर संयोग' केर प्रशंसा करैत थकैत नहि छथि. एहि विषय मे एक दर्शक कहलनि जे ई बहुत नीक संयोग छल जे मैलोरंग केर 'सुन्दर संयोग' देखबाक अवसर भेटल. मैलोरंग रेपर्टरीक अभिनेता आ अभिनेत्री लोकनिक श्रम, प्रतिभा आ निर्देशक प्रकाश झा केर निर्देशनक धार झलकल.
ज्ञात हो सुन्दर संयोग नाटकक रचना 1905 ई मे भेल. एकर लेखक छथि स्व. कविवर जीवन झा. वर्ष 1980 ई. मे सुन्दर संयोग नाटक चन्द्रनाथ मिश्र 'अमर' आ रामदेव झा दुनू गोटे मिल क' सम्पादित कयने छलाह. पुस्तकाकार रूप मे सम्पादित पुस्तक कविवर जीवन झा रचनावली नाम स' मैथिली अकादमी, पटना स' प्रकाशित अछि. एहि पुस्तक मे कविवर जीवन झा रचित तीनू नाटक 1. सुन्दर संयोग, 2. सामवती पुनर्जन्म आ 3. नर्मदा - सागर संकलित अछि. अहि पुस्तक मे प्रकाशित सुन्दर संयोग नाटक केर पुनर्लेखन सुप्रसिद्ध मैथिली नाटककार महेन्द्र मलंगिया कयने छथि.
(Report: मिथिमीडिया ब्यूरो)
Tags: हालचाल


text:
ओ' रहैत त' बड़का शहरमे छल मुदा, काज प्राइभेट आ' छोटे-छीन करैत छल. एकरा संगे-संग पढ़ै-लिखै बला, एकरासँ कमजोरों सबकेँ सरकारी काज आ' अफरात पाइ छैक मुदा, एकर भाग्यमे से नहि छलैक. से आइ ऑफिस अबिते मोबाइलमे एकटा एसएमएस एलै, मुम्बइसँ एकटा संगीकेँ. ओ' संगी पुलिस इंस्पेक्टर अछि. अलेल पाइ, सुख-सुविधासँ संपन्न. एसएमएसमे ओ लिखने अछि जे-प्रदीप, गामक महादेव मंदिरक जिर्णोद्धारक काज चलि रहल छैक, ओहिमे दू-अढ़ाइ लाखक खर्च छैक. जाहिमे एक लाख चंदा जमा भऽ गलैक. बांकी लेल प्रयास चलि रहल छैक. काल्हिखन इंजिनीयर साहेबकेँ सेहो एसएमएस केने रहियनि और ओहो मदतिक लेल तैयार भेलथि. आब अहाँकेँ अपना संग आस-परोसमे जे कियो संपर्कमे छथि, हुनकासँ चंदाक लेल आग्रह करबनि जाहिसँ क्रमानुसार धार्मिक जगहक जिर्णोद्धार भऽ सकतैक. अहींक मित्र-पवन.
ई एस.एम.एस. पढ़िकऽ प्रदीप चिन्तामे पड़ि गेल रहय. जं एकरा चंदामे पाँचो सए टाका देबय पड़तैक तऽ आश्रमक समानमे कटौती कएकेँ. कारण ने एकरा सरकारी नोकरी छैक आ' ने पुलिस इंस्पेक्टरक कमाइ. पुलिस इंस्पेक्टरकेँ तऽ जे महिना भेटै छैक ताहिमे तऽ हाथो नहि लगबय परैत छैक. सभटा त' एम्हरे-ओम्हरसँ भऽ जाइत छैक. मुदा, एकरा तऽ प्राइभेट कंपनीक सुखायल दरमाहासँ घरो नहि चलैत छैक, से केs बुझतैक ..?
— अनमोल झा
Tags: साहित्य


text:
नवका- पुरनका लेख सर्च करु...
सुतल किएक छी? एहन सरकार के गिरा दिअ...
ई पवार कहिआ तक खून चूसैत रहताह?
आम लोक महंगाई सं मरि रहल अछि आओर सरकार सुतल अछि. सरकार त सुतल अछि... मुदा लगैत अछि देश के जागरूक लोक सेहो सुतल छथिन्ह. नहि त कि ऐना भ सकैत छल जे रोज इस्तेमाल मे आबय वाला सामान के कीमत आसमान पर जा रहल अछि...आओर हम सभ हाथ पर हाथ धएने बैसल छी. कतहुं धरना-प्रदर्शन नहि भ रहल अछि.
दूध...चीनी... दाल... पेट्रोल के बाद प्याज रूला रहल अछि... आओर महीना-दस दिन मे डीजल-गैस के दाम सेहो बढय वाला अछि. मुदा कतहुं जनता एकर विरोध नहि करि रहल अछि. आ त लोक के पास एतेक पाई भ गेल छनि जे दाम बढ़ला सं कोनो फर्क नहि पड़य छनि आ फेर जमाखोरी करय वाला के कमाय सं हुनका कोनो फर्क नहि पड़य छनि.
चीनी के दाम बढ़ल छल त लोक कहय छलखिन्ह जे कृषि मंत्री शरद पवार चीनी लॉबी के फायदा पहुंचाबय लेल ऐना करि रहल छथिन्ह...त कि प्याजक दाम बढय मे सेहो कोनो प्याज लॉबी के हाथ अछि? ओना प्याज के सभसं पैघ मंडी नासिक... महाराष्ट्रे मे अछि.
मनमोहन सरकार सेहो एकदम लाचार जकां बस टक-टक देखैत रहय छथिन्ह. किछ नहि करय छथिन्ह. एकदम सं भीष्म पीतामह बनि गेल छथिन्ह. देश मे बिचौलिआ... जमाखोरी करय वाला के मौज आएल अछि आओर प्रधानमंत्री बस दूटा डॉयलॉग झाड़ि शांत भ जाए छथिन्ह.
मनमोहन सरकार के मंत्री आनंद शर्मा खुद प्याज के दाम बढ़य के लेल जमाखोरी के जिम्मेवार ठहरा चुकल छथिन्ह. मुदा पाई बनाबय वाला व्यापारी पाई कुटि रहल अछि. ई हाल एहन अछि जखन कि पिछला साल के तुलना मे एहि बेर प्याज के बेसि पैदावार भेल अछि. आओर एहि बेर निर्यात सेहो कम भेल अछि.
सरकार बेमौसम बरसातक गप करि रहल अछि मुदा जानकार लोक के कहनाय छनि जे मौसम के असर ओतेक नहि पड़ल अछि जे दाम एकाएक दोगुना सं बेसि भ जाए. ई सभ जमाखोरी के चलते भेल अछि.
शरद पवार जेहिआ सं कृषि मंत्री बनलाह अ... हिनकर खेतीबारी के छो़ड़ि बेसि ध्यान खेल... क्रिकेट पर रहय छनि. हिनकर कार्यकाल मे खाय-पीबय के सभ किछ के दाम बढ़ल अछि. सब्जी... तेल... दाल... चावल...दूध सं लsक मिर्च ... मसाला तक.
एहनो कतहुं भेल अछि जे हफ्ता-दस दिन पहिने जे प्याज 15-20 रुपये मिलैत छल ओ एकाएक 60-70 रुपये पर पहुंचि गेल. एकदम सं अंधेरगर्दी मचल अछि. अंधेर नगरी चौपट राजा वाला हाल अछि.
एम्हर किछ प्याज सरकार पाकिस्तान सं मंगानाय शुरू करलक... मुदा भारत के हवा सं पाकिस्तान मे सेहो दाम बढ़नाय शुरू भ गेल...ओहि ठाम के व्यापारी के जखने पता चललन्हि जे प्याज भारत जा रहल अछि... दाम बढ़ानाय शुरू करि देलक. एहि सं आब ओतुको प्याज सं राहत के उम्मीद कमे अछि.
ओना सरकार अगर आई जमाखोरी करय वाला के खिलाफ अभियान शुरू करय... काल्हि सं अहां के दाम फेर सं जमीन पर चलि आएत. बस सरकार के सख्ती बरतय के जरूरत अछि. मुदा जकरा कमाय के छल ओ एहि दू-चारि दिन मे लाखों- करोड़ कमा लेलक.
ओना किछ दिन बाद नवका फसल आबि जाएत...मुदा तखन तक कमाय वाला लोक कमा लेताह. बीच मे पीसाएत आम जनता. जकर फिक्र सरकार सिर्फ वोट के समय करैत अछि. चुनाव के समय पुचकारैत अछि आओर ओहि दुलार सं फुलि क कुप्पा बनि घोटालाबाज... भ्रष्टाचारी के फेर सं जीता दैत अछि.
चुनाव के बाद जनता फेर पीसाएत. फेर ओहिना के ओहिना... कोनो सबक नहि लैत अछि जनता. पांच साल के दुख-दर्द पांच मिनट मे नेता के दूटा मीठ बोल सुनि क भूलि जाए छथिन्ह. एहन सरकार के ऊखाड़ि फेंकू...प्याज के मामला पर 1980 मे चरण सिंह के सरकार आओर 1998 मे दिल्ली के बीजेपी सरकार गिर चुकल अछि.
सभसं ताज्जुब त तखन होएत अछि जखन एहि मुद्दा पर विपक्षी पार्टी बीजेपी... समाजवादी पार्टी... बहुजन समाजवादी पार्टी... शिवसेना... जनता दल यूनाइटेड... सीपीआई... सीपीएम सभ कोनो खास पहल नहि करैत अछि. बस महंगाई पर दू चारि टा बाइट द चुप बैसि जाएत अछि. सरकार के खिलाफ कोनो जनआंदोलन नहि चला रहल अछि.
विपक्षी पार्टी कि एहि लेल शांत अछि जे अखन कोनो चुनाव नहि देखा रहल छनि. आ फेर चीनी लॉबी... प्याज लॉबी सं इहो सभ जुड़ल छैथि की ? अहां सभ छोडुं पार्टी... पॉलिटिक्स के झंडा उठाबय के आस... खुद एकरा खिलाफ अभियान शुरू करि दिअ. बस अहां के ठाड़ होए के जरूरत अछि. आम लोक खुद ब खुद अहांक संग जुड़ि जएताह. आखिर महंगाई के मारि त हमरे-अहां पर पड़ैत अछि ना ?
सदस्यता लें टिप्पणियाँ भेजें (Atom)


text:
धर्मभक्त माथेमा
धर्मभक्त माथेमाकs जन्म पिता सुब्बा आदिभक्त माथेमा आ माता चन्द्रकुमारी देवीक कोखसँ वि.सं. १९६६ आशिन ९ गते काठमाडौक ओमबहाल नवहिलमे भेल छल। पिता आदिभक्त राणासभक लेल भारतसँ समान लाबैत छल। ओही कारणसँ धर्मभक्त दार्जीलिङमे शिक्षा आर्जन करलथि। किछ समय कलकत्तामे सेहो पढलथि। शरीर दुब्ला भेलाक कारन व्यायाम करs लागल छल। बङ्गालक शारीरिक व्यायामशालासँ ओ बङ्गाल च्याम्पीयन भs नाम कमाउलथि। बङ्गाल अङ्ग्रेजक पालासँ राजनैतिक चेतना भेल ठाम छल। ओहीठामसँ हुन्का राजनैतिक ज्ञान मिलल छल। हुन्कर सम्पर्क बङ्गाली नेता चित्तरन्जन दाससँ भेल। किछ समयक बाद हुन्कर बाबुजीक राणा प्रधानमन्त्री जुद्ध शमशेर निर्वासित करि देलक। वि.सं. १९९०मे धर्मभक्त माथेमाक उत्तरादेवीसँ वैवाहिक सम्बन्ध कायम भेल आर ओ भारतक स्कटिस चर्च कलेजसँ आई.ए.उत्तीर्ण करने छल। वि.सं. १९९० सालमे दशरथ चन्दसँ धर्मभक्तक भेट भेल। बादमे चन्द सेहो प्रजापरिषद्क सँस्थापक सदस्य भेल। ओ घोडेजात्रामे टुँडीखेलमs शारीरिक तन्दुरुस्ती आ व्यायामक प्रदर्शनी करला पर राजा त्रिभुवन बहुत प्रभावित भेल छ्लाह। ओ स्व.राजा त्रिभुवनक सेहो व्यायाम शिक्षक छल। आर हुन्का द्वारा १९९३ सालमे अपन फुपूक घरमे नेपाल प्रजापरिषद्क स्थापना करने छल। प्रजापरिषद् आ राजा त्रिभुवनक बीचमे हुन्के द्वारा सम्पर्क भेल। लैनचौरमs राजा आ प्रजापरिषद्बीच भेल सम्पर्क राणासभ बुझि गेल। धर्मभक्तक पक्राउ करल गेल। वि.सं. १९९७ माघ १२ गते हुन्का सिफलमे फाँसी देल गेल छल। [१]
जीवनी[सम्पादन करी]
सन्दर्भ सामग्रीसभ[सम्पादन करी]
- ↑ Lal, C. K. (१६ फरबरी २००१), "The Rana resonance", Nepali Times, अन्तिम पहुँच १७ सितम्बर २०१३।


text:
नील पट्टीकेँ क्लीक कए कs ब्लॉगक सदस्य बनल जाउ
जय मिथिला जय मैथिली
रचना मात्र मैथिलीमे आ स्वम् लिखित होबाक चाही। जँ कोनो अन्य रचनाकारक मैथिली रचना प्रकाशित करए चाहै छी तँ मूल रचनाकारक नाम आ अनुमति अवश्य होबाक चाही। बादमे कोनो तरहक बिबाद लेल ई ब्लॉग जिमेदार नहि होएत। बस अहाँकें jagdanandjha@gmail.com पर एकटा मेल करैकेँ अछि। हम अहाँकेँ “अहाँक ब्लॉग” पर लेखककेँ रूपमे आमन्त्रित कए देब। अहाँ मेल स्वीकार कएला बाद अपन, कविता, गीत, गजल, कथा, विहनि कथा, आलेख, निबन्ध, समाचार, यात्रासंस्मरण, मुक्तक, छन्दबद्ध रचना, चित्रकारी आदि अपन हाथे स्वं प्रकाशित करए लागब।
रविवार, 15 अप्रैल 2012
गजल
ओ नहि भेलाह कहियो जौँ हमर त' की भेल
होयत आब हुनके बिन गुजर त' की भेल
जेठक दिवस काटल भदबरियाक रैन
आइ बितइत नहि अछि पहर त' की भेल
बिलक्षण आर मधुर बजैत छलथि बोल
एकबेर बाजि देलथि जौ जहर त' की भेल
प्रेम मे मीरा सनक भऽ गेल छी बताहि हम
हुनका यदि परबाह नै तकर त' की भेल
युग-युग सँ गाबै छी गीत हुनक पथपर
नै एलाह एकोबेर एहि डगर त' की भेल
हुनक आश मे अछि फाटल साड़ी आ चुनरी
जोगिनिये कहैत अछि जौ नगर त' की भेल
हुनके आश तकैत पिबि गेलौ बिषक प्याला
बदनाम भेलहुँ जौ जग सगर त' की भेल
वर्ण>>१७
रुबी झा


text:
हमरा बड़ मोन छल जे उनाकोटि देखि आबी मुदा, ताहि लेल समय हाथ मे नहि छल. स्थानीय लोक सब कहलनि जे उनाकोटि जयबाक लेल पूरा एकदिन समय हाथ मे रहबाक चाही. अगरतला सँ अबैत-जाइत छओ सँ आठ घण्टाक यात्रा. अपनहुँ बूझल छल जे ओतय चारिये बजे साँझ पड़ि जाइत छैक, कारण चारू कात उँच-ऊँच पहाड़ सँ बेढ़ल अछि ई स्थान. डॉ. शालू आ हम अंततः दूटा स्थान घुमबाक नेयार कयलहुँ- नीर महल आ त्रिपुर सुन्दरी मंदिर. होटलक एकटा कर्मचारी एकटा गाड़ी ठीक कऽ देलनि. योजनानुसार हमरा लोकनि केँ उद्घाटन सत्रक बाद टूर पर निकलबाक छल आ राति आठ बजे धरि होटल घुरबाक छल.
उद्घाटन सत्र समाप्त भेल. हॉलसँ बहराय किओ बुक-स्टॉल दिस पड़यलाह तँ किओ लंचक इन्तजामक टोह लेबय लगलाह। तावत् मंच सँ व्यवस्थापक दिस सँ घोषणा भेल जे लंच मे दस मिनट आर देरी छैक. आब हॉलक बाहर सब अपना-अपना हिसाबे छोट-छोट गोल मे तितिर-बितिर भऽ गेल छल. किछु गोटे बुक-स्टॉल पर पोथी बेसाहय मे व्यस्त छलाह. बंगला पोथीक प्रति कीननिहार मे विशेष आग्रह बुझायल. मैथिली साहित्येतिहास सँ सम्बन्धित किछु अनुदित पोथी सेहो एकात मे अवडेरल पड़ल छल.
एहि बीच हमरा असमिया कथाकार कंजलोचन पाठक सँ परिचय भेल. पाठक जी केन्द्रिय विद्यालय मे प्रिंसिपल छथि मुदा, ताहि सँ विपरीत हुनक बात-व्यवहार मे बाल-सुलभ चाञ्चल्य सहज परिलक्षित भेल. अगिला सत्र मे हिनका कथापाठ करबाक छलनि. सद्य: समाप्त सत्र मे कविता पाठ सेहो भेल छल जाहि मे अंग्रेजी कवियत्री आशिया जहूर आ उर्दू कवि डॉ. सूर्य बाली बड़ प्रभावित कयलनि. दुनू गोटे सँ सेहो एहि खाली समय मे परिचय-पात भेल. आशिया जहूर शोधार्थी छथि. कविता पढ़ैत काल अहंकारी बुझेलीह मुदा, गपशप भेला पर हिनक सरल-मृदु स्वभावक परिचय पाओल. डॉ. सूर्यबाली बहुमुखी प्रतिभाशाली छथि. इलाहाबाद मेडिकल कॉलेज सँ एम.डी. केलाक बाद ई इग्नू सँ डीएचएचएम (डिप्लोमा इन हॉस्पिटल & हैल्थ मैनेजमेंट) आ यूनिवर्सिटी ऑफ फ्लॉरिडा , यू॰एस॰ए सँ एमएचए (मास्टर ऑफ हैल्थ एड्मिनिसट्रेशन) कयलनि. फेर मोती लाल नेहरू मेडिकल कॉलेज मे सह आचार्य एवं मुख्य प्रशासनिक अधिकारीक रूप मे अपन सेवा देलाक बाद सम्प्रति एम्स भोपाल मे कार्यरत छथि. फोर्ड फैलोशिप सहित अनेक सम्मान सँ सम्मानित छथि. चारिगोट कविता आ गजल संग्रह प्रकाशित छनि. देशी-विदेशी मंच पर मुशायरा मे लोकप्रिय भेल छथि. सर्वोपरि जे एकटा सहृदय साहित्यकार आ सूच्चा समाजसेवक छथि. डॉ. सूर्यबाली सँ गपशप करैत देखि विक्टर सेहो सहटि कऽ ओतय पहुँचि गेल रहथि. डॉ. बालीक व्यस्ततम दिनचर्या आ एतेक रास उपलब्धि जानि ओ हठात् पुछलथिन्ह- सूतय कखन छी?
एहि बीच हमरा असमिया कथाकार कंजलोचन पाठक सँ परिचय भेल. पाठक जी केन्द्रिय विद्यालय मे प्रिंसिपल छथि मुदा, ताहि सँ विपरीत हुनक बात-व्यवहार मे बाल-सुलभ चाञ्चल्य सहज परिलक्षित भेल. अगिला सत्र मे हिनका कथापाठ करबाक छलनि. सद्य: समाप्त सत्र मे कविता पाठ सेहो भेल छल जाहि मे अंग्रेजी कवियत्री आशिया जहूर आ उर्दू कवि डॉ. सूर्य बाली बड़ प्रभावित कयलनि. दुनू गोटे सँ सेहो एहि खाली समय मे परिचय-पात भेल. आशिया जहूर शोधार्थी छथि. कविता पढ़ैत काल अहंकारी बुझेलीह मुदा, गपशप भेला पर हिनक सरल-मृदु स्वभावक परिचय पाओल. डॉ. सूर्यबाली बहुमुखी प्रतिभाशाली छथि. इलाहाबाद मेडिकल कॉलेज सँ एम.डी. केलाक बाद ई इग्नू सँ डीएचएचएम (डिप्लोमा इन हॉस्पिटल & हैल्थ मैनेजमेंट) आ यूनिवर्सिटी ऑफ फ्लॉरिडा , यू॰एस॰ए सँ एमएचए (मास्टर ऑफ हैल्थ एड्मिनिसट्रेशन) कयलनि. फेर मोती लाल नेहरू मेडिकल कॉलेज मे सह आचार्य एवं मुख्य प्रशासनिक अधिकारीक रूप मे अपन सेवा देलाक बाद सम्प्रति एम्स भोपाल मे कार्यरत छथि. फोर्ड फैलोशिप सहित अनेक सम्मान सँ सम्मानित छथि. चारिगोट कविता आ गजल संग्रह प्रकाशित छनि. देशी-विदेशी मंच पर मुशायरा मे लोकप्रिय भेल छथि. सर्वोपरि जे एकटा सहृदय साहित्यकार आ सूच्चा समाजसेवक छथि. डॉ. सूर्यबाली सँ गपशप करैत देखि विक्टर सेहो सहटि कऽ ओतय पहुँचि गेल रहथि. डॉ. बालीक व्यस्ततम दिनचर्या आ एतेक रास उपलब्धि जानि ओ हठात् पुछलथिन्ह- सूतय कखन छी?
- भोरबा मे, मात्र तीन घण्टा.
डॉ. सूर्यबालीक उत्तर पर विश्वास नहि भेल हमरा. कारण सामान्यतः इएह सुनैत छियैक जे कम सुतनिहार स्वभावतः खौंझाह भऽ जाइए. मुदा, हिनकर मुँह पर तँ सदिखन हँसिए पसरल रहैत छनि. फेर ओ महापुरुष सभ मोन पड़लाह जिनका सम्बन्ध मे सुनैत आयल छी जे ओहो लोकनि बड़ कम काल सुतैत छलाह. अपना मोन केँ बुझाओल जे हिनका अनिद्राक बेमारी नहि ‘स्वान-निद्रा'क लूरि छनि.
भोजन तैयार भऽ गेल छल. सभ किओ पंक्तिबद्ध भऽ अपन रुचिक अनुसार सामग्री लऽ टेबुल धरैत गेलाह. हम, शालू आ शालूक पिता एकटा टेबुल पर बैसलहुँ. लरगुज रोटी देखि शालूक पिता केँ भाँज नहि चललनि जे ई कथीक रोटी थिकैक? ओ जिज्ञासावश शालू दिस तकलनि. तावत् हम एक कओर मुँह मे धऽ देने रहियैक. हुनकर जिज्ञासा शान्त करैत कहलियनि- चाउरक रोटी थिक. ओ कोनो प्रतिक्रिया नहि देलनि. कोनो तरहेँ दू टा रोटी गिरलाह. बाहर बुनछेक भऽ गेल रहैक. हमरा सभक मोन मे एकबेर पुनः पर्यटनक आशा अँकुराय लागल छल. मुदा, समय बहुत हाथ सँ निकलि चुकल छल. गाड़ीबला सँ पुछारी कयल तँ कहलक जे आब नीर-महल आ त्रिपुरसुन्दरी दुनू देखब आइ सम्भव नहि होयत. कोनो एक जगह जा सकैत छी. विकराल समय केँ देखैत शालूक पिताजी सलाह देलनि जे अनभुआर जगह मे एतेक रिस्क लेब ठीक नहि. फेर योजना बनल जे अगरतला घुमल जाय. दोसर सत्रक बाद एकटा टेम्पू कय तीनू गोटे अगरतला घुमल.
सर्वप्रथम पहुँचलहुँ- गवर्मेंट संग्रहालय. ई संग्रहालय अगरतलाक प्रसिद्ध उज्जयंता महल मे बनल अछि. उज्यंता महल निर्माण महाराजा राधा किशोर मानिक द्वारा सन् 1899-1901 ई. मे कराओल गेल अछि. ई आलीशान महल 1 वर्गकिलोमीटर मे पसरल अछि. महलक सोझाँ मे मुगल गार्डेन जकाँ बगैचा सेहो बनाओल गेल छैक. संग्रहालय मे त्रिपुराक शासक लोकनिक तथा बौद्ध परम्परा सँ सम्बन्धित अनेक प्रस्तर मूर्ति ओ पुरातात्विक बस्तु-जातक प्रदर्शनी लगाओल गेल अछि. बंगला साहित्य ओ त्रिपुराक लोकजीवन सँ जुड़ल अनेक कला-कृति एतय देखल-परिचय पाओल.
संग्रहालय घुमलाक बाद गौडीय सम्प्रदायक जगन्नाथ मंदिर पहुँचलहुँ. मंदिर शताधिक वर्ष पुरान अछि. चारूकात नव-नव मन्दिर सेहो निर्मित छैक. मंदिर-प्रांगण मे साग-सब्जीक खेती सेहो खूब देखल. शाइत भगवान केँ अपनहि बाड़ीक उपजा भोग लगैत हेतनि. पट खुजबा मे देरी रहैक. तेँ दर्शन नहि भऽ सकल. हमरा लोकनि आब भारत-बंगलादेश बॉर्डर दिस विदा भऽ गेल रही.
अगरतलाक एहि बॉर्डर पर बेस अबरजात रहैत अछि. अगरतला-ढाका-कोलकाता बस सेवा सेहो एतय सँ गुजरैत छैक. तेँ सीमा-सुरक्षा बलक जवान सभ बेस मोस्तैद रहैत छथि. दुनू देशक बीच एहि क्षेत्र मे आब कोनो तेहन सीमा विवाद नहि छैक तेँ माहौल तनावपूर्ण नहि रहैत छैक. सीमा लोहाक टाट सँ बेढ़ल छैक. सुरक्षाबल केँ खाली तस्कर आ घुसपैठी पर नजरि रखबाक रहैत छनि.
साँझ पड़ल जा रहल छलैक. लोकक जुटानी सेहो बढ़ल जा रहल छलैक. सभ किओ संध्याकालीन फ्लैग-सेरेमनी देखबाक लेल आबि रहल छलथि. जवानक रिहर्सल चलि रहल छलैक. हमरा लोकनि एम्हर जवान सभ सँ गपशप मे बाझल रही. हुनका सभक आत्मीयता देखि गद्गद रही. तावत् मेघ पुनः अकास केँ घेरि लेने छलैक. हमरा सभ केँ हेरिटेज पार्क घूमब बाँकिए छल एखन. हम सभ अगिला दिन धरि फ्लैग-सेरेमनी देखबाक योजना स्थगित कयल आ सीमा सुरक्षा बलक जवान सभ सँ काल्हि पुनः अयबाक वचन दैत तत्काल विदा लेल. (क्रमशः)
— चंदनकुमार झा
— चंदनकुमार झा
Tags: आलेख


text:
बेनीपट्टी परिसरक लेखन (1)
वर्तमान बेनीपट्टी अनुमंडलकेँ यदि बेनीपट्टी परिसर मानि लेल जाए तऽ एहि परिसरक साहित्य, दर्शन, धर्मशास्त्र आदिक लेखनमे जे योगदान अछि ताहि बिना भारते नहि अपितु, विश्व-वांगमयक चर्चा असम्भव अछि। याज्ञवल्क्य (यज्ञवन-जगवन) शुक्ल यजुर्वेदक रचना केलनि। ब्रह्मपुर (रतनपुर बढ़मपुर) केर गौतम न्यायदर्शनक प्रणेता छ्लाह। गौतमक गाम एहि परिसर सँ सटले अछि। कालिदास (उच्चैठ ), ज्योतिरीश्वर (पाली), विद्यापति, चन्द्रकला (बिस्फी), साहेब राम दास (कुसमौल), वैद्यनाथ मिश्र विद्यासिन्धु (बसैठ), ललित (चानपुरा), सुभद्र झा (नागदह), शंकपिया (लोरिका), ज्योत्स्ना चन्द्रम (शिवनगर) आदि संस्कृत आ मैथिलीक लेल अतुलनीय काज कए गेल छथि। जे लोकनि एखनो सक्रिय रहि भाषा ओ साहित्यक भण्डारकेँ अपन रत्नसँ भरि रहल छथि ताहि मे प्रमुख छथि देवेन्द्र झा (चानपुरा ), विभूति आनंद, (शिवनगर), बुद्धिनाथ झा, (नागदह), उदय चन्द्र झा विनोद, सुशील (दुलहा), वीरेंद्र मल्लिक (परसौनी) आदि वरिष्ठ साहित्यकारसँ लऽ जयनारायण गिरि, आशीष अनचिन्हार, गोपाल झा अभिषेक, रुपेश त्योंथ, मानोज शाण्डिल्य, शारदा झा, मैथिल प्रशांत, अक्षय आनंद सन्नी आदि। एहि प्रसंग पहिल खेपमे हम बिसफी प्रखंडक लेखन पर संक्षिप्त चर्च करब।
बिसफी प्रखंडक लेखनमे सभसँ पहिल नाम अबैत अछि विश्वप्रसिद्ध याज्ञवल्क्यक। हिनकर आश्रम कमतौल लग जगवनमे छलनि। एखनो एहि गाँमे अवस्थित एगो विशाल बड़ गाछकें हिनका कालक मानल जाइत अछि आ तकरे लगीच हिनकर आश्रमक स्थान मानल जाइत अछि। याज्ञवल्क्य शुक्ल यजुर्वेदक रचनाकार छथि। संगहि शतपथ ब्राह्मण, बृहदारण्यकोपनिषद, याज्ञवल्क्य स्मृति आदिक यशस्वी रचनाकार सेहो छथि। सनातन धर्मक व्यवहारादिकेँ स्थिर करबामे हुनक पैघ योगदान छनि। ऋषिगणमे हुनक स्थान सर्वोपरि छनि।
एहि क्षेत्रमे दोसर महत्त्वपूर्ण नाम छथि विद्यापति। बिसफीमे एखनो हिनकर डीह ओ कुलदेवीक मन्दिर छनि। कइएक राजाक आश्रय पेनिहार बहुमुखी प्रतिभासँ संपन्न विद्यापति ठाकुर संस्कृत, अवहट्ठ ओ मैथिलीमे विभिन्न विषयक बहुत रास रचना केलनि। हिनक रचनामे तत्कालीन समाज, राज आदिक संगहि ऐतिहासिक ओ भौगोलिक तत्व सेहो प्रचुर मात्रामे विद्यमान अछि। विद्यापतिकें प्रसिद्धि मैथिली पदावलीसँ भेटलनि। पदावलीक प्रभाव मिथिलासँ बाहर बंगाल ओ असाम धरि पड़ल आ ओ एहि सभ ठाम परवर्ती रचनाकार लोकनिक आदर्श काव्यगुरु भए गेलाह। विद्यापति 600 बरखक बादो आइयो ओहिना कण्ठहार बनल छथि। विश्वक प्राय: एकमात्र रचनाकार छथि जिनकर एकहि गोट रचना 3-3 टा भाषाक पाठ्यक्रममे पढ़ाओल जाइत अछि। हिनकर पोथी सभ एना अछि:-
(1) पदावली, (2) कीर्तिलता, (3) कीर्तिपताका, (4) दान वाक्यावली, (5) लिखनावली, (6), गोरक्षविजय, (7) दुर्गाभक्ति तरंगिणी, (8) भू परिक्रमणम , (9) पुरुष परीक्षा, (10) शैव सर्वस्वसार, (11) गंगा वाक्यावली, (12) विभागसार , (13) शैव सर्वस्वसार प्रमाणभूत संग्रह, (14) मणिमंजरी (15) गयापत्तलक, (16) वर्षकृत्य आदि।
विद्यापतिक बाद हिनक पुतहु चन्द्रकलाक चर्चा रचनाकारक रूपें भेटैत अछि। मुदा किछु श्लोक छाड़ि कोनो पोथीक नाम कतहु नहि अभरल अछि एखन धरि।
हिनका बाद सोझे आबि जाए पड़ैत अछि उदयचन्द्र झा ‘विनोद’ (दुलहा गामक वासी, सम्प्रति रहिकामे बसल) लग। ई मूलत: कवि छथि। ओना कथा, नाटक, समीक्षा, निबंध आदी सेहो प्रकाशित छनि। कविताक हिनकर अप्पन शैली छनि जे सहजहि चीन्हल जा सकैत अछि। शब्द, विन्यास, प्रवाह, प्रतीक, बिम्ब आदिक स्तर पर एकदम फराक हिनकर कविता कथ्यक स्तर पर खूब स्पष्ट रहैत अछि जकरा साधारण पाठक सेहो सहजतासँ बुझि जाइत अछि। (1) संक्रांति, (2) धुरी, (3) मौसम अयला पर, (4) एहना स्थिति मे, (5) भरि देह गौरा, (6) एहि जनपद मे, (7) दोहा तीन सय दू, (8) कहलनि पत्नी, (9) सहरजमीन, (10) अपक्ष, (11) प्रश्नवाचक, (12) अथ उत्तरकथा, (13) इन्दिरा आदि हिनकर प्रकाशित कविता संग्रह छनि। जखन कि- जाँत (कथा संग्रह) आओर उदास गाछक वसंत (नाटक) सेहो प्रकाशित छनि। विनोद जी मैथिलीक सम्मानित ओ महत्वपूर्ण रचनाकार छथि। हिनकर एकटा हिंदी कविताक संग्रह सेहो प्रकाशित छनि- हाशिये पर मूल्य। विनोद जी किछु मैथिली पत्रिकाक सफल सम्पादन सेहो केने छथि, जेना – माटिपानि, खोज खबरि, लोकवेद, घर बाहर, लोकभूमि आदि। कइएक टा पुरस्कार ओ सम्मानसँ सम्मानित विनोद जीकेँ प्रतिष्ठित साहित्य अकादेमी पुरस्कार कविता संग्रह “अपक्ष”क लेल 2011 इस्वीमे भेटलनि।
बेनीपट्टी परिसरक लेखन (2)
प्रसिद्ध कथाकार ओ उपन्यासकार सुशील (सुशील चन्द्र झा) सेहो दुलहा गामक छथि। हिनकर कर्मभूमि कोलकाता रहल छनि। हिनकर उपन्यास सभ मैथिलीमे बेस चर्चित ओ प्रशंसित रहल अछि। अपन कथ्य, शिल्प, वर्णन विन्यास, वाक्य विन्यास, शब्दक चयन , पात्रक मनोवैज्ञानिक विश्लेषण आदिमे ई सिद्धहस्त छथि। ई विशेषता सभ हिनकर कथामे सेहो उपस्थित रहैत अछि। हिनकर एगो ऐतिहासिक नाटक सेहो छनि आ कैयेक कारणे ओहो विशिष्ट छनि। सुशील जी कम्मे लिखने छथि, मुदा विशिष्ट लिखने छथि। सुशील जी निखिल भारतीय मैथिलीभाषी छात्रसंघ द्वारा आहूत मैथिली आन्दोलनमे मैथिली मुक्तिमोर्चा, कोलकाता दिससँ सम्मिलित भेल रहथि आ आन्दोलनमे 9 दिसंबर,1980 केँ पटनाक सड़क पर बिहार पुलिसक हाथें मारि सेहो खेने छथि, हिनकर कपार फुटि गेल रहनि। सुशील जीक प्रकाशित कृति सभ एहि तरहें अछि:-
1) घड़ारी – उपन्यास
2) गामवाली – उपन्यास
3) भामती – नाटक
4) अस्मिता – कथा संग्रह
वीरेंद्र मल्लिक परसौनीक निवासी छथि। हिनक कर्मभूमि कोलकाता रहल छनि। ओना सम्प्रति दिल्ली रहैत छथि। ई मूलतः कवि छथि। अग्निजीवी पीढ़ीक कवि लोकनिमे हिनक विशेष स्थान छनि। सर्वहाराक चिन्ता , मानवताक विकास, समतामूलक समाजक स्थापना, जड़ताक विरोध आदि हिनक कविताक विशिष्टता छनि। मल्लिक जी निबंध, आलोचना ओ अनुवादमे सेहो दक्ष आ महत्वपूर्ण छथि। ताहि संगहि ई कइएक गो पत्रिकाक कुशल सम्पादन सेहो केने छथि, जाहिमे मैथिलीक पहिल मिनी पत्रिका “मि•” सेहो सम्मिलित अछि। हिनक प्रकाशित कृति नीचाँ अछि:-
1) अग्निशिखा – कविता संग्रह
2) प्रेम सौंदर्य विधायक विद्यापति – शोधग्रंथ
3) नाटक आ रंगमंच : प्रकृति आ प्रतिमान – आलोचना
पत्रिकाक सम्पादन:- आखर, मि•, अग्निपत्र, हिंदीमे अभिनय संवाद (नाट्य विषयक पत्रिका)
अप्रकाशित कृति : – (1) प्रथम पुरुष (काव्यालोचना), (2) विभूति विमर्श(शोधपरक साहित्यिक परिचय), (3) अथातो काव्य जिज्ञासा (कविता संग्रह), (4) मिस लाल (कथा संग्रह), (5) धिया पुताक नाम आदि । (6) व्यक्तिगत ( लक्ष्मीनारायण लालक हिंदी नाटकक मैथिली अनुवाद), (7) आधा अधूरा, (8) अषाढ़क एक दिन (दुनू मोहन राकेशक हिंदी नाटकक मैथिली अनुवाद) आदि।
नूनूर झा नूनू (भोजपण्डौल/भोजपरौल) मैथिलीमे धर्म ओ अध्यात्म विषयक लेखनमे लागल रहलाह अछि। देखल जाए तऽ एहि विषयक प्रसंगमे मैथिलीमे बड़ थोड़ लिखल गेल अछि। जे किछु लिखलो गेल अछि ताहिमे कीर्तन, भजन आदि बेसी अछि। एहना स्थितिमे हिनकर लेखन मैथिलीक हेतु महत्वपूर्ण अछि। हिनकर प्रकाशित कृति सभ निम्न प्रकारें अछि:-
1) दुर्गायन (सम्पूर्ण दुर्गा सप्तशतीक मैथिली पद्यानुवाद)
2) स्तुति नवनीत (पंचदेवताक नाम स्तुति)
3) संक्षिप्त दुर्गार्चना (दुर्गापूजाक संक्षिप्त पद्धति एवं दुर्गा सप्तशतीक विनयांश)
4) गोविंदायन ( सम्पूर्ण भगवद्गीताक मैथिली पद्यानुवाद)
5) शंकर लहरी
6) हनुमान सत्तक
7) स्मारिका : भोजपंडौल दुर्गास्थान स्वर्णजयन्ती वर्ष 2001
8) सीता सत्तरी
9) विष्णु सहस्रनाम
10) रुद्रायण ( मैथिल सम्प्रदाय शतरुद्रीक मैथिली पद्यानुवाद)
हिनक अप्रकाशित कृति :-
1) सत्यायन (सत्यनारायण व्रतकथा)
2) द्वैपायन (व्यास कथा मैथिली पद्यमे)
3) चंडी सहस्रनाम
4) शिव सहस्रनाम
5) राम हृदय एवं राम गीता (अध्यात्म रामायण पर आधारित पद्यबद्ध)
बेनीपट्टी परिसरक लेखन (3)
श्याम दरिहरे बरहा गामक वासी छथि। ई पुलिस सेवाक अधिकारी छलाह आ तैं बिहार ओ झारखंडक विभिन्न ठामसँ होइत अवकाश ग्रहणक बाद सम्प्रति पटनामे रहैत छथि। ई कथा ओ कविता दुनू विधामे लिखै छथि, मुदा कथा साहित्यक हेतु विख्यात छथि। नव-नव विषय पर नीक ओ प्रभावी कथाक रचना करैत छथि। व्यावहारिक शब्दक प्रयोग, विशिष्ट वाक्य विन्यास, चित्रात्मक वर्णन शैली, पात्रक मनोवैज्ञानिक विश्लेषण आदि हिनक कथा साहित्यक खास विशेषता छनि। हिनक दू खण्डमे प्रकाशित उपन्यास बेस प्रशंसित भेल छनि। कथा संग्रह, बड़की काकी ऐट हॉटमेल डॉटकाम, पर हिनका साहित्य अकादेमी पुरस्कार भेटल छनि। हिनक प्रकाशित पोथी सभ निम्नवत अछि:-
1) सरिसो मे भूत, कथा संग्रह
2) बड़की काकी ऐट हाॅटमेल डॉटकाम, कथा संग्रह 3) घुरि आउ मान्या, उपन्यास, प्रथम खंड
4) जगत सब सपना, उपन्यास, दोसर खंड
5) क्षमा करब हे महाकवि, कविता संग्रह
6) मन का तोरण द्वार सजा है, हिन्दी कविता संग्रह
7) हमर जनम किए भेलै हो रामा, उपन्यास
8) गंगा नहाना बाकी है, हिन्दी कविता संग्रह आदि।
आशीष अनचिन्हार बिसफी प्रखंडक सिंगिया केर घाट टोलक वासी छथि। ओना ई गाम सामान्यत: घाट भटरा कहबैत अछि। हिनकर कर्मभूमि पहिने कोलकाता, फेर दिल्ली आ सम्प्रति गोहाटी छनि। गजलकेँ मैथिलीमे एकटा नव दिशा देनिहार आशीष जी गजल पर शोधपरक वस्तु सामग्री लिखैत रहलाह अछि, मैथिली गजलमे नव प्रयोग करैत रहलाह अछि आ मैथिली गजलक क्षेत्रमे नव रचनाकार लोकनिकेँ प्रोत्साहित करैत रहलाह अछि। ई कविता सेहो बेस नीक लिखैत छथि। हिनक कृति सभ एहि तरहें अछि :-
1) अनचिन्हार आखर (गजल, रुबाइ ओ कता संग्रह), पहिने इ-भर्सन प्रकाशित आ तकर बाद 2011 मे श्रुति प्रकाशनसँ प्रकाशित
2) मैथिली गजलक व्याकरण ओ इतिहास (इ-भर्सन प्रकाशित),
3) मैथिली वेब पत्रकारिताक इतिहास (इ-भर्सन प्रकाशित)
हिनका द्वारा गजेन्द्र ठाकुरक संगे सह-संपादित पोथी :-
1) मैथिली गजल : आगमन ओ प्रस्थान बिंदु (गजलक आलोचना-समालोचना-समीक्षा), इ-भर्सन प्रकाशित
2) मैथिलीक प्रतिनिधि गजल (1905सँ 2016 धरि), इ-भर्सन प्रकाशित।
वृत्तिसँ चिकित्सक जय नारायण गिरि “इन्दु”
धजबा, नूरचक(बिसफी)क वासी छथि आ गामहि पर रहैत छथि। साहित्यिक रचनाक संगहि गिरि जी चिकित्सा विषयक रचना करैत छथि। हिनकर प्रकाशित कृति छनि :-
1) प्राथमिक चिकित्सा (चिकित्सा शास्त्र) भाषा-हिन्दी , प्रकाशित-1971
2) मूत्र विवेचन ( चिकित्सा शास्त्र) भाषा-हिन्दी, प्रकाशित-1977
3) मध्यान्तर (मैथिली काव्य संग्रह) प्रकाशित-2015
विभिन्न मैथिली पत्र-पत्रिका, विभिन स्मारिका आदिमे कविता, लेख आदि प्रकाशित ओ आकाशवाणी पटना एवं दरभंगा द्वारा कविता ओ लेखक प्रसारण।
हिन्दीमे विभिन्न पत्र-पत्रिका (आर्यावर्त, जनशक्ति, पाटलिपुत्र टाइम्स, प्रभात खबर, चेतक, मधुबनी टाइम्स, लोकशक्ति, शुचि, स्वास्थ्य, आयुर्वेद-विकास, सचित्र आयुर्वेद, मारुति संजीवन, गोस्वामी, अनुभूत योगमाला, रत्नाकर)मे लेख एवं शोधपत्र प्रकाशित।
“अनुभूत योगमाला “(इटावा)क मैथिली अंक, “सुधानिधि” के चर्म रोगांक, “धनवंतरि” (अलीगढ़)के “आयुर्वेदिक सूचिकाभरणांक” , “आयुर्वेदिक कैपसूल अंक”, “प्रदर रोगांक” एवं “मूत्र विवेचनांक” केर सफल ओ यशस्वी सम्पादन कएने छथि।
गोपाल झा ‘अभिषेक’ मुरलियाचक गामक छथि। हिनक कर्मक्षेत्र मधुबनी छनि। ई मौलिक रूपें कवि छथि। मानवता, मनुक्खक कुण्ठा, सन्त्रास, जिजीविषा, समकालीन विडम्बना, प्रकृति आदि विभिन्न विषय पर केंद्रित हिनक कविता सरल शब्द, सहज प्रवाह ओ प्रसाद गुणसँ परिपूर्ण आओर प्रभावी होइत अछि। हिनक प्रकाशित कृति सभ एहि तरहें अछि:-
1) एक आदिम गन्ध की तलाश (हिंदी कविता संग्रह),
2) कइएक अर्थ मे (मैथिली कविता संग्रह),
3) रूपनगर (मैथिली नाटक, प्रकाशनाधीन)।
#बेनीपट्टी परिसरक लेखन (4)
बरहा गामक प्रसिद्ध राजनेता भोगेन्द्र झामे आन-आन मारिते रास गुण ओ विशेषताक संगहि एगो ईहो विशिष्टता रहनि जे ओ लेखक आ कवि सेहो छलाह। विभिन्न विषय पर हिंदी, अंग्रेजी ओ मैथिलीमे प्रकाशित हुनक पोथी सभ निम्नलिखित अछि :-
1) भारत का स्वतन्त्रता संग्राम, हिंदी
2) ऋण मुक्ति अभियान, हिंदी
3) Multipurpose High Dams, हिंदी, अंग्रेजी, मैथिली
4) River Management, अंग्रेजी
5) Rashtriya Swayam Sewak Sangh Idiological X-rayed, अंग्रेजी
6) Ancient Indian Tradition and Communism, अंग्रेजी आ मैथिली
7) भारतीय दर्शन क ख ग घ, मैथिली
8) क्रांतियोग आदि
अशोक झा सेहो बरहा गामक वासी छथि। हिनक कर्मभूमि कोलकाता छनि। ई कइएक गोट नाटक लिखने छथि। ओना कविता ओ निबंध आदि सेहो छनि। हिनक प्रकाशित पोथी एना अछि :-
1) जीबैत लाश, नाटक
2) कमउआ पूत, नाटक
3) बंगला गल्प संकलन, बंगला सँ मैथिली अनुवाद
4) इजोरिया अवस्से हेतै, कविता संग्रह
5) सुनगैत सपना, काव्य संग्रह
प्रेसस्थ :- बिर्रो, नाटक
अप्रकाशित:- (1) द्वन्द्व, (2) भोरका मेघ, (3) मैयाँ, (4) साँच सँ बेसी झूठ, (5) सर्विस वाली कनियाँ ( सभ नाटक ), (6) हम नहि मानब, (7) सौभागवती भव:, (8) कनी आर दिन (उपन्यास) आदि।
सतीश मेहता ‘साजन’ जी इटहर गामक वासी छथि आ मधुबनीमे रहैत छथि। नीक गीत, गजल ओ कविता लिखै छथि। हिनक रचना सहज होइत अछि जे पाठक पर अपन छाप छोड़ैत अछि। हिनक प्रकाशित कृति मैथिलीमे अछि जे एहि तरहें अछि :-
1) किछु बात अनसोहाँत, कथाकाव्य
2) सजना सिनेहिया, गीत – गजल।
गौतम राय घूरन बेलौंजा गामक वासी छथि। ई मैथिली ओ हिंदीमे गीत, गजल, कविता, लघुनाटिका आदि लिखैत छथि। पत्र-पत्रिका सभमे छपैत रहैत छथि। किछु लघुनाटिका प्रकाशित छनि। मुदा तकर शीर्षक ओ भाषाक सूचना हम प्राप्त करबासँ एखन धरि असमर्थ छी।
हिनका सभक अतिरिक्त आओर बहुतो गोटे लेखनमे सक्रिय रहलाह अछि, मुदा कोनो कृति प्रकाशित हेबाक सन्धान नहि भेटि सकल। भोजपंडौलक उदयानंद झाक बहुत रास मैथिली कथा ओ निबंध सभ विभिन्न पत्र-पत्रिका आ आकाशवाणी दरभंगासँ प्रकाशित- प्रसारित भेल अछि। तहिना घाट भटराक देव नारायण झा ‘दयालु’ ओ कमल नारायण झाक नाम एहने महत्वपूर्ण मैथिली कविमे छनि। भेटल जंतबक अनुसार कमल नारायण झा खगड़ियासँ प्रकाशित मैथिली पत्रिका ‘हिलकोर’ केर प्रबंध सम्पादक सेहो रहलाह। एही गामक सुभाष चन्द्र झा ओ गणेश चन्द्र झा सेहो मैथिली ओ हिंदीमे कविता आ गद्य लिखैत छथि। मुरलियाचक केर वासी ओ कोलकाता प्रवासी विश्वम्भर ठाकुरक रंगमंचसँ संबंधित कतिपय आलेख प्रकाशित छनि। ओही गामक कोलकाता प्रवासी प्रमोद ठाकुर सेहो नाटक लिखने छथि आ जे मंचित छनि। मुरलियाचकक विनोद कुमार झाक कतिपय मैथिली गद्य रचना प्रकाशित छनि। भोजपंडौलक वासी ओ कोलकाता प्रवासी लखनपति झाक कविता ओ बालसाहित्य सेहो पत्र-पत्रिकादिमे प्रकाशित होइत रहैत छनि। हिनका सभक अतिरिक्त परसौनीक शफी अहमद इलियासी, शाहबाज दस्तगीर, शाहजहाँ दिनागिर, कामोद साफी, संजय कुमार, पवन कुमार, कुमारी दिपाली झा आदिक हिंदी रचना सभ तथा संगीता कुमारी (गेनौर), सीमा झा (मुरलियाचक), राजीव कुमार (बिसफी) आदिक हिंदी रचना सभ सेहो छिटपुट प्रकाशित हेबाक सूचना अछि। बिसफी प्रखंडक शैल झा, भीम कुमार झा, महेंद्र नारायण कर्ण, शिवशंकर राय, आर के भारती, विजय चन्द्र घोष, प्रेमचन्द्र झा, मेंही लाल कुशवाहा, मुकेश झा, मुन्नी मधु, विजय लाल यादव मैथिल, विनोद कुमार सिंह, रवींद्र नाथ शर्मा, लक्ष्मीकांत गिरि, पन्ना लाल राय, शशि कुमार भारती, रंजू देवी, चन्द्रवीर कुमार यादव, रामप्रिय पांडेय, राजेन्द्र यादव, नागेश्वर कुँवर, संजीता रानी, प्रणय कुमार मिश्र, ललित कुमार, श्याम कृष्ण यादव, कल्याण भारती, पंचदेव, राजेश कुमार सिंह, सुरेश प्रसाद, सुजाता कुमारी, निराला निकुंजेश्वर आदि लोकनि सम्मिलित रूपें मैथिली ओ हिंदीमे गद्य आ पद्यमे रचना करैत छथि। विशेष उल्लेखनीय अछि जे एहि क्षेत्रक रीता झा संस्कृतमे रचना करैत छथि। इश्तियाक अहमद, सुलतान शमशी, अहमद हुसैन, एम के अरशद नूरचकवी, मो• इमरान, सैयद सादिक इमाम, इफ्तेखार अकबर आदि उर्दूमे सम्मिलित रूपें गद्य ओ पद्यमे लिखै जाइ छथि। मैथिली अकादमी, पटनामे रहथि परसौनी-मुरलियाचक निवासी महारुद्र झा। हिनक बहुतो लेख-संस्मरण विभिन्न पत्रिका मे छपल छनि ।
उपरोक्त रचनाकार लोकनिक अतिरिक्त बिसफी प्रखंडमे निश्चिते आओर बहुत रास लोक हेताह जे संस्कृत, उर्दू, हिंदी, अंग्रेजी आदि भाषामे सेहो महत्वपूर्ण रचना सभ केने हेताह आ एखनो एहन कतेको लोक रचनाशील हेताह, मुदा तिनका हम जोहि नहि सकलहुँ।
#बेनीपट्टी परिसरक लेखन (5)
एहिसँ पूर्व चारि खेपमे बेनीपट्टी परिसरक बिसफी प्रखंडक लेखन पर चर्च कएल। आब आरम्भ करैत छी बेनीपट्टी प्रखंडक चर्च।
बेनीपट्टी प्रखंडमे ज्ञात लेखनक इतिहास कालिदाससँ आरम्भ होइत अछि। संस्कृत साहित्यक तऽ सहजहि जे कालिदास विश्व साहित्यक एकटा विरल प्रतिभा छथि। ई राजा विक्रमादित्यक नवरत्नमेसँ एक रहथि। हिनकर विक्रमोर्वशीयम् नाटकमे मैथिली सम्वादक सेहो प्रयोग भेल अछि। हिनकर नाटक सभ विश्वक श्रेष्ठ नाटक मानल जाइत अछि। संसार भरिक अनेक महान विद्वान ओ साहित्यकार लोकनि हिनकासँ बेस प्रभावित भेल छथि। ई उच्चैठ केर कालिदास डीह नामे प्रख्यात स्थल पर स्थित गुरुकुल किंवा विद्याश्रममे शिक्षित भेल छलाह। निश्चित रूपें हिनक जन्मस्थान एहि ठामसँ बेसी दूर नहि रहल हेतनि। हिनका संबंधमे अनेक लोककथा कहल सुनल जाइत रहल अछि। कालिदासक रचना :-
1) अभिज्ञान शाकुंतलम, नाटक
2) विक्रमोर्वशीयम्, नाटक
3) मालविकाग्निमित्रम, नाटक
4) रघुवंशम, महाकाव्य
5) कुमारसम्भवम, महाकाव्य
6) मेघदूतम, खण्डकाव्य
7) ऋतुसंहार, खण्डकाव्य आदि। कालिदासक प्रमुख रचना इएह सात गोट मानल जाइत अछि। मुदा किछु विद्वान हुनक रचनाक संख्या चालीस टा मानैत छथि जाहिमेसँ उपर्युक्तक अतिरिक्त किछु प्रमुख अछि :-
8) उत्तर कालामृतम्,
9) श्रुतबोधम्,
10) शृँगार तिलकम्,
11) शृँगार रसाशतम्,
12) सेतुकाव्यम्,
13) कर्पूरमंजरी,
14) पुष्पबाण विलासम्,
15) श्यामा दंडकम्,
16) ज्योतिर्विद्याभरणम् आदि। ओना बहुत रास विद्वान ई समस्त रचना एक्कहि कालिदासक छनि, ताहि पर एकमत नहि छथि। हुनका सभक मतेँ कालिदासक नामसँ एकाधिक रचनाकार भेल छथि आ ई समस्त रचना एकसँ अधिक फराक-फराक कालिदासक अछि।
ज्योतिरीश्वर ठाकुर एहि क्षेत्रक दोसर महान रचनाकार छथि जिनका पर समस्त भारतीय साहित्यकेँ गौरव छै। ई पाली गामक छलाह आ विद्यापतिसँ पहिने भेल रहथि। हिनक विश्वप्रसिद्ध कृति “वर्णरत्नाकर” एक अद्भुत ग्रंथ अछि। संस्कृतक बाद समस्त आर्यभाषाक ई पहिल गद्यग्रंथ मैथिलीमे अछि। विषयक विविधता, विवरणक व्यापकता ओ वर्णनशैली आदिक दृष्टिएँ ई विलक्षण ग्रंथ थिक। तहिना हिनक धूर्तसमागम नाटकक प्रासंगिकता आइयो ओहिना बनल अछि। हिनक रचना सभ थिक :-
1) वर्णरत्नाकर, विभिन्न विषय पर गद्य लेख
2) धूर्तसमागम, नाटक, संस्कृत – मैथिली
3) पंचशायक, कामविषयक, संस्कृत।
साहेबराम दास कुसमौल केर वासी रहथि आ जे पचाढ़ी स्थानक महंथ भेलाह। ई सिद्ध सन्त रहथि। हिनकर लिखल अनेक पद मैथिली ओ सधुक्कड़ी भाषामे प्रचलित अछि। यद्यपि हिनक जीवनी प्रकाशित छनि, धरि हिनकर लिखल पद सभक संकलन ओ प्रकाशन एखन पर्यंत नहि भेल अछि।
वैद्यनाथ मिश्र ‘विद्यासिन्धु’ बसैठ गामक वासी छलाह। मैथिलीमे कथा लेखनक आरम्भिक कालक दोसर-तेसर क्रमक लेखकक रूपें प्रतिष्ठित ई कविता ओ निबंध सेहो नीक आ खूब लिखैत छलाह। मिथिला भाषा व्याकरण केर रचना आरम्भ केने रहथि। मैथिली शब्दक संकलन सेहो केलनि। कोलकाता विश्वविद्यालय लेल मैथिली विषयक पाठ्यक्रमक प्रसंगमे ब्रजमोहन ठाकुर हिनकासँ सेहो भेंट केने छलखिन। ई ज्योतिष ओ तन्त्रक नीक ज्ञाता छलाह। लोकमन महाल अमरचंद्र पाठशाला, कानपुरमे पढ़ौनी करबैत छलाह। कानपुरक लक्ष्मीपत सिंघानियाक वंशज आइयो कुलगुरुक रूपें हिनकर पूजा करैत छनि। हिनकर निम्न एक गोट कथासंग्रहक प्रकाशनक जंतब भेटैत अछि :-
1) गप्प सप्पक खड़िहान
#बेनीपट्टी परिसरक लेखन (6)
चानपुरा गामक ललित (06/04/1932 – 14/04/1983) मैथिली कथा साहित्यकेँ नव मोड़ देनिहार महत्वपूर्ण कथाकार छलाह। हिनकर मूल नाम छलनि ललितेश मिश्र। ई समयक खगताकें अकानैत साहित्यक भविष्यक बाट बनओलनि। प्रगतिशील विचारक ललित बहुत कम लिखलनि मुदा, जे लिखलनि से सुविचारित ओ शोधल लिखलनि। हिनका बिना मैथिली कथाक चर्चा नहि भए सकैत अछि। हिनक 40 टा कथा, एगो उपन्यास, किछु संस्मरण आ एकटा एकांकीक चर्चा भेटैत अछि। हिनक निम्नलिखित पोथी प्रकाशित छनि :-
1) प्रतिनिधि, कथासंग्रह
2) पृथ्वीपुत्र, उपन्यास
एकर संगहि विभूति आनंदक संकलन-सम्पादनमे “ललित समग्र” सेहो हिनक लेखनक संकलन अछि।
सुभद्र झा नागदह गामक वासी छलाह। ओ प्रख्यात भाषा वैज्ञानिक आ बहुभाषाविद रहथि। अँग्रेजी, संस्कृत, मैथिली, हिंदी, बँगला, पाली, प्राकृत, चीनी, फ्रेंच, जर्मन आदिक तऽ ओ आधिकारिक विद्वान छलाह, जे ताहि संगहि आन कतेको भाषाक ज्ञाता छलाह। मिथिला के कहय जे ई समस्त भारत सहित आनो देशमे भाषा वैज्ञानिक रूपें प्रख्यात रहथि। भाषाशास्त्र केर आधार पर मैथिलीकेँ भाषाक रूपें स्थापित करबामे आ सर्वस्वीकार्य करयबामे हिनकर पैघ योगदान छनि। भाषा विज्ञानक ग्रंथक संगहि मैथिली साहित्यमे हिनकर नीक योगदान छनि। ई मैथिलीक शब्दक संकलन सेहो केने रहथि। मैथिलीमे मौलिक लेखनक संगहि अंग्रेजी आ संस्कृतमे ई बहुत महत्वपूर्ण काज कएलनि। हिनक प्रकाशित कृति एहि तरहें अछि :-
मौलिक लेखन —
1) The Formation of the Maithili Language,
2) The Songs of Vidyapati,
3) प्रवास जीवन, यात्रा साहित्य
4) यात्रा प्रकरण शतक, यात्रा साहित्य
5) नातिक पत्रक उत्तर, पत्र साहित्य
6) मैथिली व्याकरण मीमांशा
सम्पादित पोथी —
1) विद्यापति गीत संग्रह
2) मैथिली : वृत्त ओ परिधि
अनूदित पोथी :–
जर्मन भाषासँ अँग्रेजीमे अनुवाद —
1) A Grammar of the Prakrit Languages, मूल- रिचर्ड पिशेल
2) A History of Indian Literature, Vol – III, मूल- एम विंटरनीज
3) History of Sanskrit Philology, मूल- एच विंडिश
फ्रेंच भाषासँ अँग्रेजीमे अनुवाद —
1) अभिधर्मकोष ( ई मूल पोथी चीनी भाषामे अछि।)
चीनी भाषासँ अंग्रेजीमे अनुवाद —
1) बुद्धदेव
जर्मन भाषासँ संस्कृतमे अनुवाद —
1) प्राकृत व्याकरण, मूल – रिचर्ड पिशेल
2) अल्तन्दीशे ग्रामेटिक ( लेखक – वाकर्नागेल ) केर अनुवाद
शिवशंकर झा ‘कान्त’ बेनीपट्टीक लगीच सरिसो गामक वासी छलाह। वृत्तिसँ प्राध्यापक कान्त जी कथा, कविता, निबंध आदि लिखैत छलाह। हिनक शोधग्रंथ एखनो पढ़ाओल जाइत अछि। हिनक निम्न पोथी सभ प्रकाशित अछि :-
1) मैथिली महाकाव्यक उद्भव ओ विकास (१९६८)
2) चंचल कावेरी, कथा संग्रह
3) तंत्रनाथ झा, मोनोग्राफ
4) मैथिली कथाकाव्य, संग्रह, संग सम्पादन
5) संकलन, निबन्ध संग्रह, संग सम्पादन आदि।
शंकपिया लोरिका गामक वासी छलाह। हिनक मूल नाम शिवशंकर मिश्र छलनि। ई मैथिलीक प्रसिद्ध साहित्यकार छलाह। मुख्यतः ई काव्य विधामे लिखैत रहथि। गीत ओ कवितामे सिद्धहस्त छलाह। हिनक कविता गेय ओ छन्दयुक्त होइत रहनि। मंच पर ई कविताक सस्वर पाठ करैत छलाह आ खूबे लोकप्रिय रहथि। ई कइएक टा नाटक सेहो लिखने रहथि। हिनक प्रकाशित कृति अछि :-
1) पुलिस चालीसा,
2) कंगना, नाटक
#बेनीपट्टी परिसरक लेखन (7)
गिरीश चन्द्र शिवनगर गामक वासी आ
मैथिलीक एकांत लेखक रहथि। स्थानीय इतिहास लेखनमे अपन गामक इतिहास लिखि ई उल्लेखनीय काज केने छथि। ई ओशोभक्त छलाह। हिनक एखन धरिक प्रकाशित पुस्तक अछि :-
1) चलैत रहू हे मोन
2) मधुर विद्यापति भान
3) शिवनगर गाम-गाथा
4) पूर्व जन्म हम देखल साधो
एकर अतिरिक्त अपूर्ण आध्यात्मिक आत्मकथा आ लगभग दू दर्जन निबंध प्रकाशित मुदा असंगृहीत छनि।
ज्योत्स्ना चन्द्रम केर नैहर गरुआरा, समस्तीपुर आ सासुर शिवनगर रहनि। हिनक पिता मैथिलीक प्रसिद्ध साहित्यकार मार्कंडेय प्रवासी छलखिन। अस्तु, साहित्य हिनका विरासतमे भेटल छलनि। संगहि जीवनसंगी भेटलखिन प्रसिद्ध साहित्यकार विभूति आनंद। आ से संयोग बुझू सोनामे सुगंध। बेनीपट्टी परिसरमे विद्यापतिक पुतहु चन्द्रकलाक बाद महिला लेखनमे इएह अभरै छथि से विशेष उल्लेखनीय। हिनकर कथा समकालीन समस्या, परिवेश, खगता, आकांक्षा आदि पर बेस महत्वपूर्ण अछि। ई विभिन्न गोष्ठी आदिमे सक्रियतासँ सम्मिलित होइत रहथि। आलेख आ समीक्षा सेहो लिखथि। हिनक कृति सभ एहि तरहें अछि :-
1) झिझिरकोना, कथासंग्रह
2) स्वप्नगर्भा, कथासंग्रह
3) बोनसाइ, कवितासंग्रह
4) एसगर-एसगर, नाटक
संग सम्पादन :-
1) गीतनाद
2) विद्यापतिक पदावली
पत्रिकाक संग सम्पादन :-
1) अंग मैथिली
2) जखन तखन
पण्डित लक्ष्मीनारायण कण्ठ सेहो शिवनगर गामक वासी छलाह। हिनक कर्मभूमि मोजफ्फरपुर रहनि। ई कविहृदय छलाह। हिनक दुइ गोट पोथीक जंतब भेटैत अछि :-
1) गांधी चरित मानस, हिंदी, महात्मा गांधी पर केंद्रित महाकाव्य शैलीक रचना
2) सुभाष चरितम
श्रीकृष्णचन्द्र झा (प्रसिद्ध पंडीजी) बेनीपट्टीक वासी छलाह आ गामहि पर रहैत छलाह। ई राधाकृष्णक परम भक्त रहथि। हिंदी ओ सधुक्कड़ीमे प्रचलित भक्तिपदक ई संकलन-सम्पादन केने छलाह जे ” सरस माधुरी “ नामे प्रकाशित अछि।
महंथ स्वर्णकार शिवनगरक वासी छलाह। ई मैथिली गीत खूब लिखै छलाह आ तकरा अठपेजी साइजमे संग्रह छपा-छपा खूब बेचै छलाह। हिनक कमैनीक इएह साधन रहनि। हिनक गीत समसामयिक विषय पर आधारित होइत छल आ तैं पाठककेँ बेस पसीन पड़ैत छल। हिनका लोककवि कहल जा सकैए।
प्रो. मार्कंडेय शिवनगरक वासी छथि। ई सातम दशकक चर्चित कथाकार छथि । लगभग चारि दर्जन कथा मिथिला मिहिरमे प्रकाशित छनि। एहन महत्वपूर्ण मैथिली कथाकारक संग्रह आयब एखनो बाँकी अछि।
#बेनीपट्टी परिसरक लेखन (8)
देवकांत झा चतरा गामक वासी छथि। कर्मक्षेत्र पटना आ मधुबनी रहलनि। ई बहुभाषाविद छथि। अंग्रेजी, संस्कृत, मैथिली आ हिंदी पर हिनक समान अधिकार छनि। एहि चारू भाषामे समीक्षा, आलेख, कथा आदि विभिन्न विधाक हिनकर बहुत रास रचना छनि। रससिद्धांतक ई विशेषज्ञ मानल जाइ छथि। हिनक प्रकाशित पुस्तक एहि तरहें अछि :–
मैथिली पुस्तक —
1) प्रबंध पीयूष,
2) कथा पीयूष,
3) ललितांजलि, ललित निबंध
4) लेखांजलि, समीक्षा, विद्यापति
5) मैथिली दशरूपक,
6) आधुनिक मैथिली साहित्यक इतिहास,
7) युगचेता विद्यापति- नवजागरणक अग्रदूत
8) कथाकल्प, कथा संग्रह
अंग्रेजी पुस्तक —
1) A History of Modern Maithili Literature,
2) Mahakavi Kalidas & Bhavabhuti
संपादन –
1) मैथिली नाटकक विकास
संग संपादन –
1) प्रबंध पारिजात
संस्कृत व्याकरण —
1) अभिनव इंटर संस्कृत व्याकरण और रचना,
2) संस्कृत व्याकरण सर्वस्वम्
3) अभिनव संस्कृत व्याकरण रत्नाकर
4) अभिनव संस्कृत व्याकरण और रचना
हिंदी पुस्तक —
1) प्रसाद के नाटकों पर संस्कृत नाट्यसाहित्य का प्रभाव
2) प्रसाद के नाटकों का रसशास्त्रीय अध्ययन
संस्कृत पत्रिकाक संपादन —
1) भारती,
2) संस्कृत शताब्दिक पत्रिका/बिहार राज्य संस्कृत अकादमी
संस्कृत पाठ्यपुस्तकक संपादन —
संस्कृत भारती – भारती भवन, कक्षा 5 सँ 8 धरिक, संगमे चारि अभ्यासिका सेहो।
विभूति आनंद एहि परिसरक शिवनगर गामक छथि। वर्तमानमे ई दरभंगा रहैत छथि। ई कविता, गीत, गजल, कथा, उपन्यास, नाटक आदि विभिन्न विधामे मौलिक लेखन, सम्पादन आदि निरंतर करैत रहलाह अछि। रंगमंच सेहो हिनका प्रिय रहलनि अछि। मैथिली आन्दोलनमे सेहो बेस सक्रिय रहलाह अछि। मुंगेरक वासी रामदेव भावुककें मैथिली लेखनक हेतु प्रेरित करबाक श्रेय हिनका छनि जे मैथिलीक एगो पैघ उपलब्धि मानल जाइत अछि। कहि सकैत छी जे मैथिलीक मौलिक लेखनमे एहि प्रखंडक ई आधुनिक कालक सर्वाधिक सक्रिय ओ निरंतरता बना रखनिहार रचनाकार छथि। हिनक प्रकाशित कृति सभ एहि तरहें अछि :–
1) डेग, सहयोगी कविता संग्रह
2) उपक्रम, कविता संग्रह
3) पुनर्नवा होइत ओ छौँड़ी, कविता संग्रह
4) नेहाइ पर स्वप्न, कविता संग्रह
5) उठा रहल घोघ तिमिर, गजल संग्रह
6) झूमि रहल पाथर-मन, गीत-गजल संग्रह
7) अहाँ नै, ओ दिवस चल गेल, कविता संग्रह
8) प्रवेश, कथा संग्रह
9) खापड़ि महक धान, कथा संग्रह
10) काठ, कथा संग्रह
11) गाम सुनगैत, उपन्यास
12) पराजित-अपराजित, उपन्यास
13) बाबाक एकटा गाम रहनि, उपन्यास
14) अभिनय, सात गोट नाटकक संग्रह —
I) समय-संकेत,
II) तित्तिरदाइ
III) हाली-हाली बरसू
IV) फ्रेम मे बन्द एकटा उखरल फोटो
V) ई महाभारतक कोन पर्व कहौतै ?
VI) आबि गेलै गिरहस !
VII) नाटक शुरू होइत अछि
15) श्री ललित आ हुनक कथा-यात्रा, समीक्षा
16) भाषा-टीका, समीक्षासंग्रह
17) ललित, मोनोग्राफ
18) स्मरणक संग, संस्मरणात्मक समीक्षा संग्रह
19) हरिमोहन झाक रचना-कर्म (शोधग्रंथ)
20) रंगमंचपर नाटक (समीक्षा संग्रह)
21) पीयर रंग पियरगर धरती (गीत संग्रह)
22) एकटा उड़ल फुर्र ( कथा संग्रह)
23) इस्स ! ( लघु प्रेम कथा संग्रह)
24) भक् ( लघु प्रेम कथा संग्रह)
25) पहाड़ आ अन्य कविता (कविता संग्रह)
26) शब्दकेँ नहबैत ( कविता संग्रह)
27) आर्द्धविराम (शोध-समीक्षा संग्रह)
28) खोप सँ बाहर ( कथा संग्रह)
सम्पादित पुस्तक —
1) गीतनाद ( लोकगीत संग्रह)
2) एकटा छला गोनू झा (चरित कथा संग्रह)
3) कथा कहिनी (लोककथा संग्रह)
4) अड़हुल ( महिला लेखिका लोकनिक कथा संग्रह)
5) विद्यापतिक पदावली (गद्यानुवाद ओ समीक्षा सहित)
6) मैथिली कथा साहित्य (निबंध संकलन)
7) प्रो• हरिमोहन झा (अभिनंदन ग्रंथ)
8) भाव-भूमि रसवंत (मूल्यांकन ग्रंथ)
9) ललित समग्र
10) समग्र ज्योत्स्ना
विभिन्न पत्रिकाक सम्पादन/सह सम्पादन :–
(1) लालधूआँ, (2) समाद, (3) माटिपानि, (4) हालचाल, (5) भाखा, (6) भंगिमा, (7) कूस, (8) दैनिक मिथिला मिहिर, (9) अकादमी पत्रिका, (10) जखन-तखन, (11) मैथिली, (12) हाक, (13) अंग मैथिली, (14) मनीषा, (15) जनता आदि।
एकरा सभक संगहि एक दर्जनसँ बेसी विभिन्न सझिया संकलन सभमे निबंध, समीक्षा, कथा, कविता आदि संकलित प्रकाशित।
एहि सभक संगहि विभिन्न विधाक प्राय: एक दर्जन पोथीक पाण्डुलिपि एखनहु अप्रकाशित छनि। आशा कएल जाइछ जे एहिमेसँ फेसबुक डायरी आ किछु उपन्यास जल्दीए सोझाँ आओत।
#बेनीपट्टी परिसरक लेखन (9)
देवेन्द्र झा चानपुराक वासी छथि। हिनक कर्मक्षेत्र मोजफ्फरपुर छनि। समालोचना, आलेख ओ संपादन हेतु ई विख्यात छथि। ई एकटा कुशल अनुवादकक रूपें सेहो प्रतिष्ठित छथि। हिनक कृति सभ एहि तरहें अछि :–
1) विद्यापतिक शृँगारिक पदक काव्यशास्त्रीय अध्ययन, समालोचना
2) लालदास, विनिबंध
3) सुधाकर झा ‘शास्त्री’, विनिबंध
4) राजकमल, विनिबंध
संपादित पोथी —
5) मैथिली साहित्यकार-त्रय,
6) भाषण त्रयी,
7) डॉक्टोरेल थीसिस
संपादित पाठ्य पुस्तक —
8) सप्तपर्णा,
9) कथापुष्प,
10) गद्यसौरभ
संग संपादन पाठ्य पुस्तक —
11)भाषा सरिता
संग संपादन समीक्षा —
12)इतिहास बाजि रहल अछि
बँगलासँ अनूदित पोथी —
13) बदलि जाइछ घरे टा (मूल- रमापद चौधरी),
14) अनुभव (मूल‐ दिव्येन्दु पालित) आदि।
बुद्धिनाथ झा नागदह गामक वासी छथि। अपनेक कर्मक्षेत्र बोकारो रहल अछि। अपने कविता ओ नाटक लिखैत रहल छी। अपनेक लिखल प्राय: बीस टा सँ बेसी नाटकमे अधिकांश मंचित मुदा अप्रकाशित अछि। तुकान्त ओ छन्दबद्ध शैलीक आकर्षण अपनेक कविताक खास विशेषता थिक। अपने बँगला नाटकक मैथिली अनुवाद आ संस्कृतसँ मैथिली अनुवाद केने छी। कथाकाव्य एवं काव्यमय जीवनी सेहो लिखने छी। हेमनिए मे अपनेक महाकाव्य प्रकाशित भेल अछि आ बेस प्रशंसित भऽ रहल अछि। अपनेक कृति सभ एहि तरहें अछि :–
प्रकाशित कृति —
1) ॐ महाभारत, महाकाव्य (कालिदास उच्चैठ प्रकाशन, दिल्ली)
2) अक्षर निर्झर, कविता संग्रह
3) अहिबातक पातिल, नाटक (मैथिली अकादमी पत्रिकामे)
अप्रकाशित कृति :–
1) बमभोला, नाटक
2) दोखी के, नाटक
3) सपनासँ अपना धरि, नाटक
4) हमर महादेव, नाटक
5) बिजली मैना सजना, नाटक
6) उगना महादेव, नाटक
7) सातम घंटी, नाटक
8) जय मैथिली, नाटक
9) भारत भाग्य विधाता, नाटक
10) दानवीर कर्ण, नाटक
11) सत्य हरिश्चंद्र, नाटक
12) आगन्तुक, नाटक (मूल बँगलासँ अनुवाद) आदि
13) बौआ गाम अएलाहे, नाटक
(नाटकक सूची आओर नमहर छनि)
14) अष्टावक्र , जीवनी
15) अष्टावक्र गीता, भावानुवाद
16) इमाम हुसैन, काव्यमय जीवनी
17) वीर बिरसा, काव्यमय जीवनी आदि।
कृष्णचन्द्र झा ‘रसिक’ परुजुआरि (डीह) केर वासी छथि। हिनक कर्मक्षेत्र कोलकाता रहल छनि। नाटकसँ हिनका बेस रुचि रहलनि आ ई नाटक लिखबो केलनि खूब। हिनक नाटक सभ कोलकाता (कोकिल मंच) आ हिनक अपन गाममे मंचित होइत रहलनि अछि। नाटकक अतिरिक्त ई कविता ओ आलेख आदि सेहो लिखैत रहलाह अछि। हिनक कृति सभ एहि प्रकारें अछि :–
प्रकाशित नाटक —
1) विवाह एक नाटक, 1991
2) हमर सपना, 2004
प्रकाशनाधीन —
1) कविता संग्रह
अप्रकाशित किन्तु मंचित नाटक —
1) विवाह एक समस्या, 1980
2) विवाह एक धन्धा, 1990
3) समंध, 1992
4) हमर सलहेश, 1994
अप्रकाशित तथा अमंचित नाटक —
1) प्रेम, 1996
2) हमर तरंग, 2006
3) चलू मिथिला, 2007
4) कालचक्र, 2008
5) ठकहरा, 2011
बाल नाटक, मंचित किन्तु अप्रकाशित —
1) बालक चन्द्रगुप्त, 2017
2) मूइल बिलाड़ि, 2018
3) हमर कन्हैया, 2018
बाल नाटक, अमंचित तथा अप्रकाशित —
1) न्याय, 2018
हिनक किछु आओर नाटक लिखल छनि।
#बेनीपट्टी परिसरक लेखन (10)
रवींद्र नारायण मिश्र अड़ेर (डीह टोल)क वासी छथि आ सम्प्रति नोएडामे रहैत छथि। ई कथा, उपन्यास, संस्मरण, कविता, निबंध आदि लिखैत छथि। हिनक प्रकाशित कृति एहि तरहें अछि :-
1 ) भोरसँ साँझ धरि (आत्मकथा)
2) प्रसंगवश (निबंध )
3) स्वर्ग एतहि अछि (यात्रा प्रसंग)
4) फसाद (कथा संग्रह)
5) नमस्तस्यै (उपन्यास)
6) विविध प्रसंग (निबंध संग्रह)
7) महराज (उपन्यास)
8) लजकोटर (उपन्यास)
9) सीमाक ओहि पार, उपन्यास
10) The Lost House, short stories
11) Life is An Art , motivational essays आदि। (पोथी सभक e-version/Printed Version pothi.com/amazon.com पर उपलब्ध अछि।)
कमल मोहन चुन्नू परजुआरि रामनगरक वासी छथि। हिनक मूल नाम कृष्ण मोहन ठाकुर छनि। हिनक कर्मक्षेत्र पटना रहलनि। सम्प्रति सहरसा रहै छथि। समीक्षा, आलेख, गजल, कविता, कथा आदि विभिन्न विधाक साहित्यिक लेखनक संगहि ई संपादन, रंगमंच, संगीत आदिक संग सेहो अनवरत जुड़ल छथि। हिनक प्रतिभा बहुआयामी छनि। मैथिलीक प्रमुख हस्ताक्षर छथि। हिनक कृति सभ एहि तरहें अछि :–
प्रकाशित कृति —
1) नव घर उठे, नाटक
2) चाँगुर , नाटक
3) ऑब्जेक्शन मी लॉर्ड, नाटक
4) निनाद, नाट्यालोचना
पोथीक संपादन —
1) संकीर्तनम्, बँगला
2) युगल विनोद, संस्कृत-हिंदी
3) नवल लीलामृतम्, हिंदी
4) सरस माधुरी, हिंदी
पत्रिकाक संपादन —
1) नवारंभ, कार्यकारी संपादक
2) भंगिमा, संपादक आदि।
मिथिलेश कुमार झा जगति गामक वासी छथि। हिनक कर्मक्षेत्र कोलकाता छनि। ई बाल साहित्य, लघुकथा, कविता, कथा, निबंध, साक्षात्कार आदि विभिन्न विधामे सक्रिय छथि। लोकसाहित्यक क्षेत्रमे सेहो ई काज करैत छथि। हिनक प्रकाशित कृति एना अछि :–
1) टीस, लघुकथा संग्रह
2) सोना आखर, बाल कविता संग्रह
प्रेसस्थ –
1) जाबत धरि सपना अछि शेष, कविता संग्रह
नाटक, मंचित-अप्रकाशित —
1) अन्हरजाली
मनोज शाण्डिल्य नागदह गामक वासी छथि। सम्प्रति हैदराबादमे रहै छथि। युवा कवि लोकनिमे ई महत्वपूर्ण नाम छथि। ई मूलत: कवि छथि। ओना कथा सेहो नीक लिखै छथि। हिंदी ओ अंग्रेजीमे सेहो लिखै छथि। हिन्दीक सझिया संकलनमे कविता प्रकाशित छनि। हिनक प्रकाशित कृति अछि :–
1) सुरुजक छाहरि मे, कविता संग्रह
2) औनायल रातिक भोर, कविता संग्रह
शारदा झा केर सासुर भेलनि नागदह, नैहर धस (भवानीपुर, मधुबनी)। सम्प्रति हैदराबाद रहै छथि। मैथिलीक नव पीढ़ीक ई प्रमुख कवयित्री तऽ छथिहे, बेनीपट्टी परिसरक एखन अग्रणी महिला रचनाकार छथि। ई हिंदी आ अंग्रेजीमे सेहो सक्रिय छथि। हिनक प्रकाशित कृति एना अछि :-
1) प्रेम कविताक बाद, कविता संग्रह, मैथिली
2) बीति जयबाक क्रम मे, कविता संग्रह, मैथिली
3) तेरे खयालों की धूप, कविता संग्रह, हिंदी आदि।
एकर अतिरिक्त हिंदी सझिया संकलनमे कविता ओ मैथिली सझिया संकलनमे लघुकथा प्रकाशित।
मिथिलेश कुमार झा
जगत, बेनीपट्टी
वर्तमान : कलकत्ता
E-mail : mithileshjha1970@gmail.com


text:
सहरसा मे डीपीएस
सहरसा मे रवि दिन 30 नवम्बर सं डीपीएस के कामकाज शुरू भs रहल अछि. 1 अप्रैल सं स्कूल के पढ़ाई शुरू होएत ओकरा लेल रजिस्ट्रेशन शुरू भs रहल अछि. रवि दिन सं एहिठाम डीपीएस के लेल फॉर्म मिलिनाय आ भरनाय शुरू भs जाएत. फॉर्म भरयला के बाद एडमिशन के लेल लिस्ट निकालल जाएत जकरा बाद दाखिला केर प्रक्रिया शुरू भs जाएत. डीपीएस के संग एकटा नीक बात ई रहय छै जे एहि मे पढ़ाई लिखाय के संग दोसर गतिविधि सभ पर सेहो बड़ ध्यान देल जाइत अछि. पुस्तकालय... कम्प्यूटर... पैंटिंग... जीके... डांस... खेलकूद सभ पर बराबर ध्यान रहय छनि. एहि ठाम बच्चा लोकनि के सभ तरहक विकासक शिक्षा देल जाएत अछि. समग्र विकास पर जोर देल जाएत अछि. ओना ई इलाका बाढ़ि प्रभावित इलाका अछि आओर कोसी के तबाही सं अखन धरि उबरल नहिं अछि. तकरा लेल डीपीएस के ई बातक ध्यान राखय पड़तन्हि जे फीस एहि तरहे राखल जाए जाही सं कमजोर तबका के विद्यार्थी के पढ़य मे कोनो दिक्कत नहिं होय. ओहन गार्जियन के फीस देबय मे बेसि नहिं अखरय जिनकर सभ किछ बाढ़ि मे बहि चुकल छनि मुदा अपन नुनु के आगां पढ़ाबय... लिखाबय चाहय छथिन्ह. आईकाल्हि कई ठाम डीपीएस के फ्रैंचाइजी टाइपक स्कूल खुलि गेल अछि जेहि मे मनमाना फीस वसूलल जाइत अछि. कॉलेज सं बेसि खर्च प्राइमरी...नर्सरी मे आबि जाइत अछि.


text:
तबु
तबु या तब्बू (तबस्सुम फातिमा हाशमी, तेलुगु: తబస్సుం హష్మి; जन्म: सन् १९७१ नवम्बर ४) एक भारतीय चलचित्र अभिनेत्री छी। ओना तँ ओ तमिल, तेलुगु, मलयालम, बङ्गाली भाषा आ सङ्गे एक अमेरीकी चलचित्रमे सहो अभिनय केनए अछि, मुदा मुख्यतः ओ हिन्दी चलचित्रसभमे अभिनय करैत अछि। ओ दू बेर सर्वश्रेष्ठ अभिनेत्रीक राष्ट्रिय चलचित्र पुरस्कार जित्ने अछि आ हुनका सबसँ बेसी ४ बेर सर्वश्रेष्ठ महिला कलाकारक श्रेणीमे फिल्मफेयरक समीक्षक अवार्ड प्राप्त भेल अछि।
प्रारम्भिक जीवनी[सम्पादन करी]
सन्दर्भ सामग्रीसभ[सम्पादन करी]
- ↑ "इस उम्र में भी अनमैरिड है बॉलीवुड एक्ट्रेस, खुद के सिंगल स्टेटस का जिम्मेदार मानती है एक एक्टर को, दर्द बयां कर बताया था- जब भी किसी लड़के से बात करती थी तो उसे पिटने लगता था", Dainik Bhaskar (हिन्दीमे), ३ नवम्बर २०१८, मूलसँ २० फरबरी २०२०-मे सङ्ग्रहित, अन्तिम पहुँच २० फरबरी २०२०।
बाह्य जड़ीसभ[सम्पादन करी]
एहो सभ देखी[सम्पादन करी]
- सन् १९७१ मे जन्म
- जीवित लोक
- भारतीय चलचित्र अभिनेत्रीसभ
- हिन्दी चलचित्र अभिनेत्रीसभ
- तेलुगु चलचित्र अभिनेत्रीसभ
- तमिल चलचित्र अभिनेत्रीसभ
- मलयालम चलचित्र अभिनेत्रीसभ
- बङ्गाली चलचित्र अभिनेत्रीसभ
- मराठी चलचित्र अभिनेत्रीसभ
- फिल्मफेयर पुरस्कार विजेतासभ
- फिल्मफेयर पुरस्कार दक्षिण विजेतासभ
- राष्ट्रिय चलचित्र पुरस्कार (भारत) विजेतासभ
- पद्मश्री धारकसभ
- भारतीय मुसलमानसभ


text:
मैथिली किस्सा : गोनू झा बड़ गूढ़ लोक छलाह। एक बेरक गप्प छै। एक राति गोनू झा घर मे सुतल छलाह। निसभेर राति मे सहसा निन्न उचटि गेलनि। देखैत छथि जे चोरबा सभ सेन्ह काटि क्रमशः घरमे प्रवेश क रहल अछि। तत्क्षण किछु नहि फुरलनि त फोंफ कटैत पत्नीकेँ पाँजरमे बिठुआ काटि ललथिन। ओ लोहछैत उठि आ ऊठिक बैस रहलीह – एखन धरि अहाँकेँ आदति नहि गेल अछि। आब बयस धयले अछि ई सभ करबाक? गोनू झा मुस्काइत रहलाह। पंडिताइन बड़बड़ाइत आँखि मिडैत रहलीह तथा पाँजरकेँ सोहराबैत रहलीह।
वातावरणकेँ ठंढाइत देखि गोनू पत्नीकेँ कहलथिन – एकटा बात मोन पडिआयल छल तेँ कांच निन्न्मे उठा देलाहूँ।
गोनू झा के पत्नी कहलखिन – एहन कोन बात रहै जे एना क चौंका देलाहूँ। पंडिताइनकेँ बिठुआक विसविसी कम नहि भेल छलनि, बजैत रहलीह – इह, लगैए जेना मांसु नोचा गेल होअय।
इहो पढू : मैथिली किस्सा – गोनू झा के बंगौर के चोरी
गोनू झा कहलखिन – अरे, बड़ पुरान बात मोन पड़ी आयल अछि। बाबू जखन मर लगलाह त बजाक एकटा बात कहने रहथि।
पंडिताइन पुछलखिन – “से की?”
गोनू झा कहलखिन – अरे, पछुआड़ मे जे भांगक बाड़ीक चकला अछि ने।
पंडिताइन कहलखिन – हँ-हँ।
गोनू झा आगू कहलखिन – ओ कहने रहथि जे बेर-विपत्ति पड़य त हमर गाड़ल धन – बीत कोड़ी-कोड़ी काज चलायब।
इहो पढू : मैथिली किस्सा – गोनू झाक चमरछोंच
पंडिताइन कहलखिन – त बाबू अपन जीवनक सभ कमायल सम्पत्ति बाड़ीमे गाड़ीक ध गेल छथि?
गोनू झा पंडिताइनकेँ चुप करबैत कहलखिन – नहूँये बाजू, एखन समय बड़ ख़राब चलि रहल छैक। चोर-छिपाड़ कोंटा – आँगन धैने रहित अछि। सुनि लेलक त सभ गुड़ गोबर भ जायत। गोनू झा ई सभ गप्प करैत – करैत फोंफ काटय लगलाह। मुदा पंडिताइनकेँ उदवेग लागि गेलनि। लगलीह गोनूकेँ उछन्नर करय। मुदा गोनूक निन्न कियक खुजतनि। ओ त चोट्टे निसभेर भ गेलाह। जखन पसरनक बेर भेलै़क त गोनू झाक निन्न खुजलनि। ओ चोट्टे भांगक चकला दिस विदा भ गेलाह।
चकलापर आबि देखैत छथि जे चोरबा सभ एक सरमे पुश्त – दर पुश्त सं परती पड़ल भांगक बाड़ीकेँ तमने चलल जा रहल अछि। गोनू झा कने – काल ठाड़ रहलाह आ चोरबा सभक भाव-भंगिमाकेँ निहारैत रहलाह।
इहो पढू : मैथिली किस्सा – गोनू झा भोज कयलनि
फेर खखसैत चोरबा सभकेँ सम्बोधित करैत बजलाह – ठीकसं तमै जाइ जाह। हम पनपियाइक बंदोबस्त कयने अबैत छियह। एक बेर सभ चोरबाक मशीन बनल हाथसं कोदारि छुटि गलैक। ओ सभ लंक ल क पड़ायल। गोनू झा तामल खेतकेँ निहारैत डाँड़सं तमाकूक डिबिया बहार कयलनि आ बैसिक चुनब लगलाह।
गोनू झा के किस्से: गोनू झाक बाड़ी
➥ गोनू झा के और किस्सा पढ़ैय के लेल क्लिक करू।
(Read all latest Maithili News, Gonu Jha News Headlines in Maithili and Stay updated with Maithili Samachar)


text:
नवका- पुरनका लेख सर्च करु...
रिंकु पर केस
बुच्ची के अभियुक्त बनौला से लोक सभ सन्न छथि... इलाका में जिनका एहि बारे में पता चलय छनि ओ चौंक जाई छथि...हुनका सभ के विश्वास नहिं भ रहल छनि जे ई बुच्ची पर केस भ गेल...सिर्फ लोके सभ नहिं कानून के जानकार लोकनि सेहो हैरान छथि... मुदा पुलिस के कि कहल जाउ हुनकर त दुनिया अलग छैन...पुलिस के त ई हाल जे ओ अपन गलति मानय लेल तैयार नहिं...
दर-दुनिया स अंजान तीन साल के बुच्ची के त ईहो नहिं पता छै जे केस कि होइछ आओर ओकरा घर के बाहर एकाएक एतेक भीड़ किएक लागि गेल छै...पेपर...टीवी के कैमरामैन...पत्रकार सभ ओकर आगा- पीछा कए फोटो लेबय...समाचार बनाबय में लागल छथि...जे होय घर के स लोक त थाना आओर कोर्ट के चक्कर लगा रहल छथि.
1 टिप्पणी:
- बेनामी4 मई 2020 को 2:07 pm
yete puranka maithili blog aai humra bhet laजवाब देंहटाएं


text:
सम्राट अशोक
अशोक (राज्यकाल ईसापूर्व २७३-२३२) प्राचीन भारतमे मौर्य राजवंशक चक्रवर्ती राजा छल । उनकर मौर्य राज्य उत्तरमे हिन्दुकुशक की श्रेणीसँ लके दक्षिणमे गोदावरी नदीक दक्षिण तथा मैसूरतक तथा पूर्वमे बंगालसँ पश्चिममे अफगानिस्तान तक पुगल छल। ई ओही समयतक के सबसँ पैग भारतीय साम्राज्य छल। सम्राट अशोक अपन विशाल साम्राज्यक बढिया आ कुशल प्रशासन तथा बौद्ध धर्मक प्रचारक लेल जानल जाइत अछि।
जीवनक उत्तरार्धमा अशोक भगवान गौतम बुद्धक भक्त भेल आ ओही स्मृतिमे ओ एकटा स्तम्भ खडा करि देलक जे आई तक नेपालमे उनकर जन्मस्थल - लुम्बिनी मे मायादेवी मन्दिरक बगलमे अशोक स्तम्भक रुपमे देख सकैत छी। ओ बौद्ध धर्मक प्रचार भारत लगायत श्रीलंका, अफगानिस्थान, पश्चिम एसिया, इजिप्ट तथा ग्रीकमे सेहो करेलक।
आरम्भिक जीवन[सम्पादन करी]
अशोक मौर्य सम्राट बिन्दुसार तथा रानी धर्माक पुत्र छल। कहल जाइत अछि कि धर्मा एकटा ब्राह्मणक बेटी छल । एक दिन ओ स्वप्न देखलक कि उनकर बेटा एकटा पैग सम्राट बनत । ओकर बाद उनका राजा बिन्दुसार अपन रानी बनेलक। जब कि धर्मा कोनो क्षत्रिय कुलसँ नै छल तसर्थ उनका राजकुलमे कोनो विशेष स्थान प्राप्त नै छल। अशोकक बहुत भाई-भैया (सौतेली)-बहीन छल। बाल्यकालमे ओ सभमे कडा प्रतिस्पर्धा होइत छल। अशोकक बारेमा कहल जाइत अछि कि ओ बाल्यकालसँ सैन्य गतिविधिसभमे प्रवीण छल।


text:
दरभंगा मेडिकल कॉलेज अस्पताल ... डीएमसीएच के हॉस्टल खाली करा लेल गेल अछि. हॉस्टल खाली कराबय मे पुलिस के काफी मशक्कत करय पड़ल. किछ लड़का के संग झड़प सेहो भेल. मुदा भारी पुलिस बंदोबस्त मे डीएसपी परवेज अख्तर सभ मेडिकल छात्र के हॉस्टल सं बाहर कs देलखिन्ह. किछ एहन छात्र जिनका परीक्षा देबय के छनि हुनका सोम दिन तक हॉस्टल खाली करय के लेल कहि देल गेल अछि.
असल मे ई पूरा मामला अछि रैंगिंग के. कॉलेज मे रैगिंग दंडनीय अपराध घोषित अछि... मुदा शायदहि कोनो कॉलेज होएत जे एहि सं छूटल होएत. कोनो नहिं कोनो बहाने रैंगिंग होएते अछि. मुदा दरभंगा के डीएमसीएच मे त हदे भs गेल . कॉलेज के किछ सीनियर छात्र जूनियर छात्र के जबरदस्ती उठा कs अपन हॉस्टल ल आनलथिन्ह आ जमि क रैगिंग कएलखिन्ह. एतबे नहि अप्राकृतिक यौन संबंध सेहो बनाबय के कोशिश कएल गेल. ओ त किछ छात्र जाsक प्रिंसिपल के खबर कs देलखिन्ह जे आ क जूनियर छात्र सभ के बचएलखिन्ह. एकर बाद बड़ला बवाल भेल. कॉलेज के अनिश्चितकाल के लेल बंद करि देल गेल अछि. एकर बाद पुलिस मे रिपोर्ट दर्ज कराएल गेल. आब दोषी छात्र पर कार्रवाई के बात भ रहल अछि . एहि मामला मे चारि टा सीनियर मेडिकल छात्र चंदन कुमार... प्रशांत कुमार... मनीष कुमार आओर अश्विनी कुमार के खिलाफ एफआईआर दर्ज कराएल गेल . मुदा बाद मे दोसर सीनियर छात्र सभ के दबाव मे रैंगिग के मामला पलटि देल गेल. ओम्हर रैंगिग सं पीड़ित छात्र बेगूसराय के राम कुमार पंडित परेशान छथिन्ह. पीड़ित छात्र के कहनाय छनि जे आब हुनका पर पूरा मामला वापस लेबय लेल धमकी देल जा रहल छनि. सीनियर छात्र सभ हुनका ई कहि धमका रहल छथिन्ह जे प्रिंसिपल साहेब त दु चारि महीना रहथुन्ह... तोरा त पांच साल पढ़य के छ... प्रिंसिपल के त जहिआ चाहबैन्ह ट्रांसफर भs जएतन्हि... तोरा के देखतह. आब एहि धमकी सं पीड़ित छात्र पंडितजी डरि गेलाह अ. हुनका किछ नहिं फुरा रहलि छनि जे कि करु. एहि मामला पर शनि दिन छात्र सभ प्रिंसिपल के दफ्तर मे तोड़फोड़ सेहो कएलखिन्ह. तोड़फोड़ के लेल सेहो 31 टा छात्र के खिलाफ मामला दर्ज कराएल गेल अछि.
अभिभावक सभ के चाही कि ओ अपन धिया पुता पर कनि सख्ती रखथिन्ह. कनि नैतिक शिक्षा देथिन्ह... ई सभ बेसि लाड़-प्यार के नतीजा छनि जे ओ मेडिकल मे जा क लाज शर्म के ताक पर राखि एहन नीच कर्म करय के कोशिश करय छलाह. अपन सुपुत्र के एहि कुकर्म के लेल हुनकर अभिभावक सभ के जाs क पीड़ित छात्र सं माफी मांगबाक चाही... जे हन नीक शिक्षा नहिं दs पबिलौंह जे आई हमर धिआ पुता ई करि रहल अछि. मेडिकल मे जाएतहि छात्र सभ के मन बढ़ि जाए छनि. आई काल्हि मेडिकल सेवा नहिं रहि गेल अछि. सेवा भाव नहिं रहि गेल अछि. दिल्ली मे त हर दु -चारि दिन पर कोनो नहिं कोनो अस्पताल मे लापहवाही के मामला पर मरीज के रिश्तेदार आओर अस्पताल कर्मी...डॉक्टर के संग झड़प होएत रहैत अछि. एहि पर सख्ती बरतने बिना किछ नहिं होएत.


text:
फ़िल्म समीक्षा :: किसलय कृष्ण
२ नवम्बर, २०१८ भोर ९:३० मे किरायाक स्कार्पियो पर सवार भए सहरसा सँ बिहारीगंज लेल विदा भए गेल छी। बिहारीगंज मने मधेपुरा जिलाक एकटा कस्बा। जेबाक कारण अछि बहुप्रतीक्षित मैथिली फिल्म 'प्रेमक बसात' जे आइ मिथिला क्षेत्रक ३१ गोट विभिन्न सिनेमाघर मे रिलीज भए रहल अछि आ ताहि मे सँ एकटा अछि बिहारीगंजक राधिका टॉकिज। गाड़ी उभर-खाभर बाट पर बढ़ल जा रहल अछि आ हमर मानसपटल मैथिली सिनेमाक इतिहास मे ओझरायल। मधेपुरा जिला मे आइ पहिल उपस्थिति थिक मैथिली फिल्मक, ममता गाबय गीत सेहो सहरसे धरि प्रदर्शित भेल रहैक, जकरा बाद एखन धरि सहरसो सँ मैथिली सिनेमा निपत्ते रहल अछि। सैह कतेक आह्लादकारी दिन थिक आइ एम्हर दरभंगा, मधुबनी, मुजफ्फरपुर, बेगूसराय, मधेपुरा,पूर्णिया तँ ओम्हर वीरगंज सँ विराटनगर धरि एक संग मैथिली फिल्मक उपस्थिति। एखन धरिक मैथिलीक ब्लॉकबस्टर सस्ता जिनगी महग सेनूर सेहो तीन जिला सँ बाहर नहि निकलि सकल छल। निश्चित ई नव मोड़ थिक मैथिली फिल्मक। मैथिली फिल्म खाली फेसबुके टा पर रिलीज होइत अछि, हॉल नहि भेटैत अछि आदि सन जुमला छहोछित्त भए रहल अछि आइ। यैह सब सोचैत रहलहुँ भरि बाट आ ११ :५० मे बिहारीगंजक राधिका टॉकिज पर पहुँचि गेल रही। सामान्य भीड़ छलै हॉलक बाहर, केओ प्रेमक बसातक पोस्टर देखैत, तँ केओ टिकट खिड़की लग। हमहूँ ड्राइवर सँ टिकट मंगवा दुनू गोटे प्रवेश कएलहुँ । ड्राईवर गगनदेव यादव आइ पहिल बेर कोनो मैथिली फिल्म देखताह।
१२: ०५ बजे तेसर घंटी घनघनायल, सीट पर संच मंच बैसि गेल छी, हॉल लगभग ६० प्रतिशत सीट पर दर्शकक उपस्थिति अछि। आब लाइट ऑफ भेल आ परदा पर आरम्भ भए गेल प्रेमक बसात ....एकटक देखि रहल छी....देखने जा रहल छी। कखनहुँ खुशी, कखनहुँ संतोष तँ कखनहुँ तामश होइत अछि। मध्यान्तर मे बहराइत छी आ कने धुँइयाइत फेर घुरि कए सीट पर अबैत छी, परदा पर स्वच्छ भारतक कोनो विज्ञापन चलि रहल अछि। गगनदेवक कान मे पूछैत छी 'केहेन लगलऽ फिलिम' ? -"बलू निरहुआ आर खेसारी के फिलिम से निम्मन लागल सर"। ओकर जवाब रहै। फिल्मक आगूक भाग आरम्भ भए गेल अछि। नायक मोहन (पीयूष कर्ण) सँ उबि गेल छी तँ नायिका माहिरा (रैना बनर्जी) कतहुँ सँ अभिनय मे माहिर तँ नहिए जकाँ। मुदा शेष चरित्र सभ अभिनय मे बान्हि लेने छथि। गंगाजलक दारोगाजी एस सी मिश्रा अब्दुलक चरित्र मे सशक्त तँ जीतू सम्राट सभ पर भारी। कुणाल ठाकुर आ आशुतोष सागरक अभिनय उम्दा, मुदा पटकथा मे जेना आर जगह देल जेबाक चाही एहि चरित्र सभ केँ। प्रज्ञा झा प्रभावित केलीह तँ गोविन्द पाठकक परमानेन्ट गेटअप केँ बदलबाक जरूरत लागल।
आब हॉल सँ बहार आबि गेल छी, चाहक दोकान पर छी...मन सँ रूपक शरर लेल वाह आ आह दुनू निकलैत अछि। प्रेमक बसातक कथा विचार कोनो नव नहि अछि फिल्म जगतक लेल, मुदा तकरा मैथिली फिल्मक विषय बनायब कने रिस्क छल, किएक तँ एखनहुँ मैथिली फिल्म वियाह, सेनूर, पाग, माछ, मखान सँ आगू नहि आयल अछि आ तें निर्देशक शररक सराहना करय चाहब। हाँ संवाद पक्ष कमजोर जकाँ रहलनि अछि, जाहि मे ओ कोनो योग्य लोकक मदति लए सकैत छलाह । संप्रति फिल्मक मुख्यतः तीन धारा अछि....व्यावसायिक, कला आ यथार्थवादी । प्रेमक बसात यथार्थवादी फिल्म तँ नहिये अछि । व्यावसायिक आ कला मध्य विचार करय पड़त। हमर मानब अछि जे एहि फिल्मक विषय वस्तु कला फिल्मक छल जकरा व्यावसायिक रूप देबाक प्रयास केलनि अछि आ तें फिल्म कतहु-कतहु ओझराइत-ओझराइत सम्हरल अछि । जँ सम्पूर्णता मे कला फिल्म बनितय तँ ई सिनेमा समकालीन भारतीय सिनेमाक समकक्ष ठाढ़ भए सकैत छल। मुदा व्यावसायिक प्रयोग केँ सफलतम तँ नहि, नीक अवश्य कहल जायत। जँ बिहारी सिनेमाक परिप्रेक्ष्य मे कही तँ प्रेमक बसात एकटा सार्थक शुरूआत अछि बिहार आ मैथिली फिल्म दुनू लेल । प्रवेश मल्लिकक संगीत मे नैन अटकल....आ सरोज सुमनक संगीत मे सूफी गीत मैथिली लेल उपलब्धि अछि । आदित्यनारायण वाला गीत मे शब्द सभ केँ जबरदस्ती अंटायल गेल अछि तथापि कर्णप्रिय अछि । ललमुनियां के तारी नीक , सोझे सरोज मिश्रक मैनाक बच्चा सिहुलिया रे....मोन पाड़ि दैत अछि । नरेन्द्र पटेलक सिनेमेटोग्राफी उत्कृष्ट, कतहु हूसल सन नहि । ध्वनि प्रभाव, संपादन उच्च कोटिक अछि ।
आब आबी संवाद आ तकर भाषा पर.....एहि फिल्मक किछु दृश्य मे हिन्दी संवादक प्रयोग पर एखन विभिन्न चर्च भए रहल अछि । हम जे देखल ताहि आधार पर कहब जे संवाद मे हिन्दीक प्रयोग पूर्णतः निर्देशकक परिकल्पना थिक, जकरा मैथिलियो मे राखल जा सकैत छल । मुदा एतय मोन पाड़ब जे मैथिलीक पहिल फिल्म 'कन्यादान' मे २० प्रतिशत संवाद हिन्दी मे छल, तँ एक दशक पूर्व आयल 'आउ पिया हमर नगरी'मे चारिटा पात्र मध्यान्तर तक हिन्दीए मे बतियाइत छथि आ बादक किछु दृश्य मे सेहो । तहिना वॉलीवुडक चर्चित अभिनेता अशोक कुमार हिन्दी फिल्म हाटे बजारे मे सम्पूर्ण संवाद मैथिली मे बाजल छथि आ हुनक फिल्मी परिवार सेहो । मुदा हाटे बजारे हिन्दी फिल्म अछि ।भारतीय फिल्म सेंसर बोर्ड कोनो फिल्म मे निर्धारित सीमा सँ बेसी आन भाषाक प्रयोग भेला पर उक्त फिल्म केँ द्विभाषिक (बाइ लिंग्ल्वल) घोषित कए दैत छैक । तें प्रेमक बसात कोन श्रेणी मे से जाइए से फिल्मक आरम्भिक सर्टिफिकेट केँ देखि अकानल जा सकैत अछि । एखन एतबे कहब जे प्रेमक बसात एक उत्कृष्ट फिल्म तँ अछिये, प्रदर्शनक आधार पर मैथिली फिल्म लेल मीलक पाथर सिद्ध भेल अछि ।
[किसलय कृष्ण मैथिली जगतक एक गोट बेस चिन्हार आ लोकप्रिय नाओं छथि। विगत कइएक बर्ख सँ किसलय जी मैथिली साहित्य, रंगमंच, सिनेमा, मंच उद्घोषणा आदि-आदि क्षेत्र मे अपन सक्रियता एवं विशिष्टता सँ पाठक/ दर्शक/ श्रोता लोकनिक मध्य अपन फराक पहिचान स्थापित करबा मे सफल रहलनि अछि। 'मैथिली सिनेमाक इतिहास' शीर्षक सँ मैथिली सिनेमा केन्द्रित हिनक पोथी शीघ्र प्रकाश्य अछि, जे उक्त विषय पर अपना तरहक प्रायः पहिलुक पोथी होएत। हिनका सँ 09560249550 पर सम्पर्क कएल जा सकैत अछि ]


text:
>मैथिल यूथ परिषद् केर वर्कशॉप
नव दिल्ली. जैतपुर बदरपुर क्षेत्र मे फिल्म, नाटक, गीत-संगीत इत्यादि विषय पर वर्कशॉप केर आयोजन कयल गेल. एहि क्षेत्र मे कैरियर केर केहन संभावना छैक, ताहि विषय पर सेहो विमर्श कयल गेल. वर्कशॉप केर आयोजन मैथिल यूथ परिषद् द्वारा कयल गेल. अध्यक्षता आनंद झा कयलनि. मैथिली फिल्म निर्देशक मनोज झा एहि क्षेत्र मे युवा लेल संभावना पर इजोत देलनि. अभिनेता शुभ नारायण झा अपन विचार रखैत कहलनि जे आजुक समय मे मैथिली फिल्म, गीत-संगीत आ अन्य अन्य क्षेत्र मे बहुत रास स्कोप अछि. कश्यप कमल (संगीत नाटक अकादमी) कहलनि जे अहि क्षेत्र मे असीम सम्भावना अछि तैं युवा वर्ग कें एहि क्षेत्र मे कैरियर बनेबा हेतु सोचबाक चाही. मैथिल विचारक कृपानंद झा वर्कशॉप केर आयोजन आ सार्थकता पर इजोत देलनि. अध्यात्मिक क्षेत्र स जुडल जीवकांत झा युवा लोकनि कें अयबाक हेतु प्रेरति कयलनि. वर्कशॉप मे योग गुरु कुलदीप यादव सेहो उपस्थित भेल छलाह. वर्कशॉप केर आयोजन मे जैतपुर केर मुरारी कुमार, अशोक झा, आशुतोष झा अपन पूर्ण योगदान देलनि. मैथिल यूथ परिषद् केर महासचिव मुकेश मिश्रा, सचिव चित्रांशु कर्ण, कोषाध्यक्ष बसंत झा वत्स तथा बहुत रास सदस्यगण उपस्थित छलाह. वर्कशॉप केर क्लास 2 मास धरि सभ रवि कें होयत जाकर सञ्चालन अभिनेता सागर झा करताह. मैथिल यूथ परिषद् लेल एकटा नाटकक टीम बनत जे आगामी दुर्गा पूजा मे मैथिल बाहुल्य क्षेत्र मे नाटकक मंचन करत.
(Report: मिथिमीडिया ब्यूरो)
Tags: हालचाल


text:
हलाकि बैसार में प्रदेश अध्यक्ष (रामबाबू ठाकुर) महोदय आर किछु कार्यकारिणी सदस्य कुनों कारणवस नहि पहुँच सकलाह ,तैयों महाराष्ट्र कार्यकारिणी सुशिल कुमार मंडल (महासचिव), दिगम्बर शर्मा (कोषाध्यक्ष),लालबाबू यादव (सदस्य व राष्ट्रिय कार्यकारिणी सदस्य), दीपक शर्मा (सदस्य) सब गोटे पच्चास सँ अस्सी के संख्या में पहुँचल नव सदस्य सब के बखूबी संस्थाक एक एक पहलू सँ अवगत करेलाह।
संस्थाक द्वारा चलायल जा रहल संस्कारशालाक संख्या /गुणवक्ता में बढ़ोतरी,सदस्यता अभियान में बढ़ोतरी, कोषक व्यवस्था, अंदरूनी सशक्तिकरण आदि मुद्दा पर गंभीरता सँ विचार कयल गेल ।
नव सदस्य आ किछु आनो संस्थाक अधिकारी लोकनि उपस्थित भेलाह आ सब सदस्य ऐना घुइल मिल एक दोसरक संग सुच्चा मैथिल संस्थाक प्रति उत्साहित छलाह ,जे देखते बनैत छल ।सब सदस्य सुच्चा मैथिल संस्थाक लक्ष्यप्राप्ति धरि साथ रहब आ संघर्ष करब तकर भरोसा दयत रहलाह ।
बैसार में तेजी मंडल, दीपक शर्मा, मनोज मंडल, अबोध कुमार, अशोक मंडल, दिगम्बर शर्मा, बैजनाथ मंडल, दुर्गान्द मंडल, लालबाबू यादव, राजकुमार मंडल, ललित महतो, रामविलास मंडल, सुरेंद्र मंडल, नरेश कुमार मंडल, सुशील कुमार मंडल आदि सदस्य सब उपस्थित भेलाह।


text:
एम्हर किछु साल मे दिल्ली मैथिली-मिथिला एक्टिविटीक नबका ठेकान बनि क' अभरल अछि. स्पष्ट अछि जे ई शहर देशक राजधानी अछि आ ओतय भारी संख्या मे मैथिल बासोबास क' रहल छथि. भाषा-साहित्य-संस्कृति कें ल' प्रवासीक मोन मे दरेग रहिते छनि, आ दिल्लीक मैथिल लोकनि दिल्ली मे मिथिला बसओने छथि.
मैथिलीक पहिल टीवी चैनल 'सौभाग्य मिथिला' दिल्लीक प्रवासी कें जगेबा मे नीक भूमिका निमाहलक, एहि मे कोनो संदेह नै! बन्न भेलाक बादो ओ जे काज क' गेल से चिरकाल स्मरणीय रहत. ई दिल्ली कें नीक संख्या मे कवि, कलाकार, पत्रकार देने गेल, जाहि सं आइ दिल्ली मे मैथिली क्रियाकलापक एकटा ट्रेंड स्थापित भेल देखना जा रहल अछि.
एही सं निकलल किछु पत्रकार लोकनि मैथिली पत्रकारिता कें सेहो दशा-दिशा देबा मे महत्वपूर्ण भूमिका निर्वाह क' रहल छथि. ओही मे आब एकटा स्थापित नाम बनि गेल छथि पत्रकार ललित नारायण झा. विगत किछु साल सं वेब पत्रकारिता मे स्वयं कें साबित केलाक उपरान्त मैथिली मे समाचार पत्रिकाक अभाव कें अकानैत ओ प्रिंट मासिक पत्रिका 'मिथिला मिरर' शुरू केलनि अछि.
मैथिली भाषाक एहि मासिक पत्रिकाक नवम्बर 2017 मे प्रवेशांक बहार भेल अछि, जे बेस ठोस पत्रिकाक भविष्यक प्रति आशान्वित करैत अछि. मात्र 20 टाका मूल्यक ई पत्रिका 'ग्लोबल मिथिलाक मुखर आवाज' बनबाक लेल सचेष्ट देखल जा रहल अछि. 50 पृष्ठक एहि पत्रिका मे विविध विषयक टटका आलेख-रिपोर्ट शामिल कएल गेल अछि, जे पाठक कें जिज्ञासा बढ़बैत अछि.
एहि समाचार पत्रिका मे समसामयिक घटनाक एक्सक्लूसिव रिपोर्ट पाठक लेल पूर्ण खोराक जुटबैत अछि आ ई ललित बाबूक पत्रकारिताक जे ऊहि छनि, तकर एकटा अएना देखबा मे अबैत अछि. पत्रिका देखने-पढ़ने हम एक लाइन मे कही त' एहि पत्रिका लग एकटा नीक कॉपी एडिटर उपलब्ध भ' जाइ त' ई मैथिलीक 'आउटलुक' बनि सकैत अछि.
प्रिंट पत्रकारिता मे दशक भरिक अपन अनुभवक आधार पर एतेकटा कहब जे संपादन विभाग मे भीड़ बढ़ओने आ अवैतनिक लोक रखने ई अपन मिजाज हासिल नै क' सकत. मुंह देखि टीम नै बनाबथि आ नीक मार्केटिंग प्लानक संग आगू बढ़थि, त' मिथिला मिरर मैथिली भाषा मे समाचार पत्रिकाक एकटा नीक आ स्थाई विकल्प भ' सकैत अछि. शुभकामना!
— रूपेश त्योंथ (संपादक, मिथिमीडिया)
फोटो साभार: मनीष झा (फेसबुक)


text:
एहि कार्यक्रम म' महिला सभ छिद्र बला मटका माथ पर राखी झिझिया गीत गाबैत नृत्य करैत छली। गीत व नृत्य केर प्रस्तुति एहि प्रकारे होयत छल कि मटका केँ छिद्र गनल नै जे सके। ओतहि वालीवुड डांस स्कूल परिसर सँ विशेष कार्यक्रम के तहत झांकी सेहो निकालल गेल। झांकी कारकपट्टी, ग्रियर्सन बाजार दुर्गा मंदिर परिसर, महिला कालेज, काली मंदिर, बीएन झा कालोनी, गौशाला दुर्गामंदिर परिसर होयत बाबूसाहेब परिसर पहुँचल।
एहि दौरान नगर पार्षद पूनम गोईत, मुखिया अजीत पासवान समेत बहुतो रास लोग मौजूद छलाह। वालीवुड के नामचीन अभिनेता व राजनगर प्रखंड के कोईलख निवासी नरेन्द्र झा झिझिया गीत-नृत्य केर बेहतर प्रस्तुति लेल 10 बच्चिया क' झिझिया बेटिया केर रुप म' सम्मानित केलन्हि, जाहि म' आयुषी, रितिका, सोनाली, मुस्कान, रजनी, प्रिया, पिंकी, गुड़िया, मुमुक्षु गौतम आदि शामिल छली। एहि सँ पहिने भगवान लाल प्रसाद वालीवुड के अभिनेता नरेन्द्र झा क' पाग-दोपट्टा सँ सम्मानित केलन्हि।


text:
जवान के माँ कहली कि सभके बुझल छल हुनकर मानसिक स्थिति ठीक नहि छल। जवान के संगी - साथी आर पड़ोसि सभक कहब अछि कि ओ एक एहेन बम छला जे कखनहुँ फाटि सकैत छल। जवान बलबीर सिंह दुइ बच्चा के पिता छैथ।
सीआईएसएफ के मुताबिक, जवान हेड कॉन्स्टेबल बच्चा शर्मा, अमरनाथ मिश्रा, असिस्टेंट सब-इंस्पेक्टर जीएस राम , हवलदार अरविंद राम क' एहिलेल गोली मारलन्हि किएकजे हुनका छुट्टी देबा से इनकार कायल गेल छल। सीआईएसएफ के बयान से सेहो जवान के मानसिक स्थिति ठीक नहि होयबाक संकेत भेटैत अछि।
2011 मे झारखंड के बोकारो मे पोस्टिंग केर दौरान सेहो बलबीर केर हालत गंभीर छल। ई हुनकर दोसर पोस्टिंग छल। हुनकर एक रिश्तेदार कहलनि कि एक बेर ओ कार मे बैस जायत छला की बलबीर अचानक ड्राइवर केर गर्दैन पकैड़ हुनका अधमरा क' देलन्हि आर ओ मरैत - मरैत बचल।
2013 मे बलबीर अप्पन पत्नी के सेहो जान लेबाक कोशिश केना छल। ओ अप्पन अपनी पत्नी के माथ पर राइफल तानी देना छल। कॉन्स्टेबल बलबीर सीआईएसएफ 2008 मे जॉइन केना छल। बलबीर के माँ केर कहब अछि कि ओहिक बाद से बलबीर केरमानसिक संतुलन बिगड़े लागल। शायद 2010 मे हुनकर हालत खराब होयब शुरू भ' गेल छल।
सीआईएसएफ पीआरओ मंजीत सिंह कहला कि हुनका लग बलबीरक बीमारी के कुनु रेकॉर्ड मौजूद नहि अछि किएक जे ओ कहियो कुनु सीआईएसएफ हॉस्पिटल मे इलाज लेल नहि आयल छल। आगा ओ कहला कि 2010 मे एक बेर छुट्टी केर अवधि से बेसी घर पर रुकबाक लेल हुनका दंडित कायल गेल छल। सिंह एहि बात से साफ इनकार क' देलन्हि कि बलबीर के परिवार सीआईएसएफ क' हुनकर मानसिक बीमारी के बारे मे कुनु जानकारी देलन्हि।


text:
२१ दिसम्बर २०१४
१६ दिसम्बर २०१४ के शैलेन्द्र मिश्र बिमारी सं ग्रषित के कारन मात्र - ५२ वर्ष के अवस्था में स्वर्गवशी भगेलहा , हुनक श्रद्धांजलि देबाक लेल मिथिला कला मंच आ सुगति - सोपान के सानिंध्य में श्री मति - कुमकुम झा और A -वन फिल्ल्म इंडिस्ट्री के संचालक सुनील झा पवन के अगुवाई में विभिन् प्रकार के डेल्ही एन सी आर में जतेक भी संस्था अच्छी हुनका सब के समक्ष शैलेन्द्र मिश्रा नामक बल्ड बैंक के योजना बनबै के मार्गसं अविगत केला । जे गति शैलेद्र भाई , हेमकान्त झा , अंशुमाला झा के संग भेल । ओहि विपप्ति सं दोसर किनको नै गुजरै परैं । कियाक नै हम सब मिल एकटा एहन काज करी जाहिसं मैथिलि कला मंच के हित में राखी हुनका लेल किछु राशि निवित राखल जय और ओहि राशि के शैलेन्द्र भाई एहन लोक लेल जरुरत परला पर मैथिल कला मंच काम आबैथि ।
एवं प्रकारे सेकड़ो के संख्या में आवि भाई शैलेन्द्र के श्रद्धांजलि दय प्रणाम करैत हुनक आत्मा के शांति प्रदान होयक लेल गयत्री मन्त्र के उच्चारण करैत २ मिनट के मोन धारण कइल गेल ।
हे मिथिला अहाँ मरैय सन पहिने हम मरीय जय


text:
पुस्तक समीक्षा (पूर्वांचल की लोकगाथा गोपीचंद )
गणित डायरी (1998) के युवालेखक श्री सदानंद पाल दू दशक धरि अहर्निस भ 67 टा पोथि पत्रिकाक अध्ययन कय हिंदी साहित्य संसारक अक्षय भण्डारकय अपन नव पोथी पूर्वांचल की लोकगाथा गोपीचंद अनमोल कृतिसँ भरलाह अछि।लोक आस्था प्रतीक सारंगि केर उन्नायक गोपीचंद पर लेखककेँ परिवारीक सदस्य सँ सेहो खूब खुराक भेटलैक अछि, पोथी मेँ पूर्वी क्षेत्र साहित्य आकादमी क्षेत्रिय सचिव डॉ देवेन्द्र कुमार देवेश जीक लिखल भूमिका मेँ प्रेमार्पण झलकैत छैक, आ पोथीम शामिल 8 टा पाठमें पाठक लेल नीक ऊर्जास्रोत भेंटत छैक ,बावजूद पालजी आग्रह वश लेखकीय निबेदनमेँ पाठक लेल अपन गप कहैत समीक्षाक हेतु सेहो एकटा उदगार व्यक्त करैत भारतरत्न अटल बिहारी वाजपेयी जीक पातींसँ
आहुति बाकी, यज्ञ अधूरा
सपनों के विघ्नों ने घेरा
अंतिम जय का वज्र बनाने
नव दधीचि हड्डियां गलाए
आओ फिर से दीया जलाएं ,
भाव धारा केँ प्रवाहित केलाह अछि । गोपीचंद ऊर्फ गोपीचन्द पर विस्तृत शोध लेखन हेतु संस्कृति मंत्रालय भारत सरकार लेखक केँ फ़ेलोशिप (2007-08) प्रदान केनें छैक ।आओर गोपीचन्द पर नव प्रतिमान लैत पैघ कविता पांडुलिपि प्रकाशन अनुदार्थ स्वीकृति (वर्ष2015) मेँ मन्त्री मंडल सचिवालय (राजभाषा विभाग) बिहार सरकार छरि उद्यत भेला रहैय , प्रस्तुति पोथी मे पाठमै पाठककेँ 152 टा दोहा तुकबन्दी भेटत संगहि ड़ेढसय शब्दक अर्थ पन्नाक (कविताक) क्रमांक 152 गोट बुझायल गेल छैक, जकर मिलान करैत सुलभ ढंगे पाठक वर्ग सहज होइसँ बाँचत किताब में नव आयाम जे जोरल गेल छैक ओ गीतांजलि प्रणेता विश्वकवि रविंद्रनाथ नाथ ठाकुरजीक दृष्टिमेँ (बाउल गान) जेकर गीतांजलिमें प्रकाशित हिन्दी अनुदित गीतक भाव देलगेल छैक। टिशनभासी लोकसभ लगजे सारँगी तान केर महौत छैक। पूर्वोत्तर राज्य में ,सयह नेपालमें धुन्ना आ बंगालमे बाउल गान पूर्वाचल पट्टीमे अभिहित छैक।
एहि पोथीक लेखक अपन बाबा स्मृतिशेष योगेश्वर प्रसाद जीके सादर समर्पित केयने छथि जे महर्षि मेंहीँ बाबा क शिष्य छलाह आ स्वाधीनता सेनानी सेहो रहल छलाह, लेखक श्री पाल साहब नव युवके वहिक्रम मे सत्संग -योग (चारिभाग) मे महर्षि मेंहीँ पदावली समीक्षा लिख चुकल छथि जे पद प्रस्तुत पोथी में द्रष्टव्य भेटत। संगहि लोकगीतकार रामश्रेष्ठ दिवानाक फक्कड़ योगी ‘ गोपीचंद ‘ के मारे पूर्वाचली 17 गोट पद पंक्तिबद्ध भेल छैक आओर दोसा कवयित्री स्वर्ण लता विश्नफूल लेल एहि तरहेँ पाँति अछि –
शायर की बिहार सौंपकर तुझे
तान छेड़ेगी उल्फ़त की गली में तेरी
अपने दर्द बयाँ को धुन-धुनकर
मेरी सजनी की अटरिया में छुम छुमकर ।
एहि तरहे पद में लेखकक बहिन सुप्रसिद्ध कवयित्री एवं यू ट्यूब चैनल kura_kachra क निर्देशक स्वर्णलता ‘विश्वफूल’ केर तँ तीन गोट लोकगाथा -काव्य अवलोकन करबामे आओत दोसर बहिन अर्चना कुमारी जे केंद्रीय सूचना आयोग में वाद दायर करय वाली पहिल महिला थीकिह, सेहो एहि पोथी लेल काज केने छथि।
गद्य मे पूर्व डाककर्मी श्रुति लेखक काली प्रसाद पाल जीक रचना धार्मिकता सँ सेहो दर्शन पायब जे लेखक केर अनुवांशिक पिता तँ छथिये जे लिम्का बुक आँफ रिकार्ड होल्डर सेहो छथि। हुनका अहमदाबाद में किशोरी गोस्वामी जी आ सुखसागर गोस्वामी जी गाथा सुनने रहैक।
भारत मे प्राचीन सभ्यता आ विविध संस्कृतिक 5000 बरख पुरान इतिहास रहलैक अछि। जाति मे मानय पड़त जे कतेको धर्म क सम्प्रदाय आ जाति-उपजाति एक संग समाज मे एहि समन्यवय करैत ऋतु मौसम मिज़ाज आ जलवायु विविधा केँ जीबैत भौगैत 21वीं सदी मे एकताबद्ध छैक। तकर मूलतः कारण छैक मिथिलांचल क लोकजीवन विशेष कर कोशी नदी कातक निवासी जे लोकगाथा केँ संयोगने अछि, से छी माँ शारदे वीणा सँ समकक्ष वाद्य यंत्र शारंगी जे धोना बजावय वाला जोगी अपना घर सँ त्रिया लटारहम सँ फराक भए गुरु गोरखनाथ आ भरथरी हरि आओर गोपीचंद केर कर्म योग क दर्शन गामेगाम प्रदर्शन करैत जनभाषा के लोक गाथा गावि जाया कें रखने छैक एहिपर वृहत गवेषणात्मक अध्ययन आगु हुअय ताहि लेल जीनियस सदानंद जी अपन अभिक्रम सँ डेग आँगू बढा देँलन्ति अछि।
मधुबनी पेंटिंग सँ गुदरी बाबा जीक कलाकृति देखैत बनत आ सरहवादक जन्मभूमि सहरसा क माटि- पानि जे रसल बसल गोपीचंद नाच, गोपीचंद गाथा, लोकगीत आ गोपीचन नाथ उर्फ़ राजा गोविंद चन्द्र पाल केर लोक कथा सुनल जाइछ सँ मैथिली आ अंगिका मिश्रित अपभ्रंश वाणी छैक। पूर्वाचल केर मानचित्र बनल एहि पोथी मे अछि, जतय पूर्वाचली लोकभाषा कतेकौ राज्यक मिजहर सँ बनैत बाजल जाई छैक, तकर प्रमाणिकता ताकूत करय पड़त ।एहि पोथी मे समस्त हिंदीक स्थापित साहित्यकार क सरोकार केँ चिन्हेबा मे लेखक सफल भेलाह अछि। तँ ई पोथी पुस्तकालय हेतु संग्रहणीय थीं। बहुतोराश राज्य केर परिभ्रमण करैत लेखक परिपक्व छथि आ अपन अनुभव केर सहकार परोसलनि अति। पोथी अनेको संस्करण सालेसाल हुअय से आशा करैत मंगल कामना करैत छी।
लालदेव कामत
(पत्रकार एवं लेखक)
सह प्रभारी फुलपरास विधान सभा भाजपा
7631390761


text:
श्रीनगर। 08 अक्टूबर।
कश्मीर केँ शोपियां जिला म' कैल्ह शुक्रवार राति म' आतंकवादि द्वारा एक पुलिस चौकी क' निशाना बनाओल गेल। आतंकवादि सभ द्वारा कायल गेल फायरिंग म' एक जवान शहीद भ' गेलाह जखनकि एक अन्य जवान समेत सिविलियन घायल भ' गेलाह। एक पुलिस अधिकारी प्राप्त सूचनाक अनुसार आतंकवादि सभ हरपोरा इलाका म' पुलिस केर एक जावान पर फायरिंग शुरू केलन्हि। घटना लगभग 8:30 बजे राति के अछि।
जवान सभ द्वारा जवाबी गोलीबारी सँ हमलावर भागी गेलाह। एहि फायरिंग म' एक कॉन्स्टेबल नजीर अहमद शहीद भ' गेलाह। बहरहाल पुलिस कश्मीर म' कश्मीरी पंडित आर सिख समुदाय केर लोग सभक सुरक्षा बढ़ा देना अछि। एहिठाम सीआरपीएफ केर अतरिक्त टुकड़ि तैनात कायल गेल अछि। बताओल जे रहल अछि कि आतंकि सभ हथियार लुटबाक मकसद सँ पुलिस चौकी पर हमला केलन्हि जे असफल रहल।


text:
सुधा मिश्र ।
‘चेहरा हे या चांद खिला जुल्फ घनेरी शाम हे क्या सागर जैसी आँखोबाली ये तो बता तेरा नाम हे क्या’बॉलीवुड एक्टर ऋषि कपूर बिहृस्पतिदिन अहि दुनिया के अलविदा कहि देला।11 महीना तकि न्यूयॉर्कमें इलाज के बाद जखन ऋषि भारत एलैथ त फैन्स के खुशी के ठेकान नहीं रहलै। बीच-बीचमें तबीयत खराब होबके खबर मिडियामे अबैत छलै मुदा एना छोरिएक चलि जेता ककरो नहि लागल छल।ऋषि कपूर अपना पाछु पत्नी नीतू कपूर, बेटा रणबीर कपूर आ बेटी रिद्धिमा कपूर साहनी छोडि गेलैथ।
ऋषि कपूर सबके छोड़िक त गेलथ लेकिन हुनकर ज़बरदस्त फ़िल्म आर दमदार अभिनय कहियो लोकके हुनका सँ दूर नहीं कपेतै।ऋषिके फिल्मी करियर राज कपुरके फिल्म श्री 420 सँ शुरु भेलैन बाबी,कभीकभी,लेलामजनु, दिवाना,प्रेम रोग सन बहुत रास सुपरहिट फिल्म कयक दर्शकमे मोन मन्दिरमे अपन स्थान बनेनेछला।रुप आ गुण दुनुके धनिक कपुरके फेन्स हुनका पर लोटपोट रहैत छल।अपन दिग्गज कलाकारी सँ सभके मोन जितने छला।
ऋषि अपन बेटाके विवाह देखके लेल काफी उत्सुक छलैथ।हुनकर इच्छा छलैन मर सँ पहिने बेटा रणवीरके वियाह देखली।अहि बातचित पर ओ एक इन्टरव्युमे कहने रहैत जे हमर वियाह 27 सालके बयसमे भेल रहे।
ऋषि कपूर के 67 साल के उमेरमें दुनिया के अलविदा कहला के बाद फिल्म इंडस्ट्री स लक देशभरि शोकके महौल पसरल छै।हुनकर अतिम संस्कारमें कोरोना महामारीके वजह सँ 25 गोटे मात्र शामिल होब पायल ।जाहिमे परिवार के सदस्य सँ लक बॉलीवुडके दोस्त सेहो शामिल छल। रणबीर कपूर के गर्लफ्रेंड आ एक्ट्रेस आलिया भट्ट सेहो सभके साथ छल।ऋषि के मृत्युके खबर सामने एलाके बाद स आलिया भट्ट कपूर परिवार के साथे छल। आलियाके नाम 25 लोकके लिस्ट में शामिल छल जे ऋषि कपूर के अंतिम संस्कार के हिस्सा बनवाला छल। ऋषि कपूर के अंतिम संस्कार के लेल डायरेक्टर अयान मुखर्जी, करीना कपूर खान, अभिषेक बच्चन, अरमान जैन संग आउर लोक पहुंचल छल।ऋषि कपुरके बेटी लकडाउनके कारण दिल्ली सँ अंतिम संस्कार आबि नहि सकल।नीतू कपूर, आलिया भट्ट आ रीमा जैन कनैत ऋषि कपूरके अलविदा कहल।ऋषि कपूर के अन्तिम संस्कार में आलिया भट्ट फोन लेने ठाड नजर आयल ।अनुमान कायल जे ओ ऋषि के बेटी रिद्धिमा कपूर के सँग वीडियो कॉल सँ जुड़ल छल।भगवान हुनकर आत्माके शान्ति प्रदान करैन।
‘ पृथ्वी राज कपुरके पोता, राज कपुरके बेटा, नितु कपुरके पत्नी,रणवीर आ रिद्विमाके पिता हम ऋषि कपुर छी।हम जन्मे सँ बहुत भाग्यशाली छलौ आ सदैव जीवनमे रहलौ।’ इ ऋषि कपुर द्वारा लिखल गेल पंक्ति अछि।
सुधा मिश्र ।


text:
नवका- पुरनका लेख सर्च करु...
डाक बम के सुविधा बहाल
बाबाधाम जाए वाला कांवडिया के लेल एकटा नीक खबर अछि. झारखंड सरकार डाक बम के सुविधा फेर सं बहाल करि देलक अछि. असल मे एहि बेर डाक बम के जे विशेष सुविधा मिलैत छल ओकरा बंद करि देल गेल छल. एहि बात पर डाक बम सभ सुल्तानगंज मे काफी हो-हल्ला आओर तोड़-फोड़ कएने छलाह. एकर बाद बिहार के मुख्यमंत्री नीतीश कुमार झारखंड के राज्यपाल सैयद सिब्जे रजी जी सं बात करि सुविधा फेर सं बहाल करय के अनुरोध कएलखिन्ह. जेहि पर ई फैसला आएल अछि. मुदा डाक बम के ई सुविधा चारिए दिन मिलतन्हि... बुध... वृहस्पति... शुक्र आओर शनि दिन. डाक बम रवि... सोम आओर मंगल दिन एहि विशेष सुविधा के लाभ नहि उठा पएताह. एहि फैसला के बाद सुल्तानगंज मे डाकबम के प्रमाण पत्र देबय के काज फेर सं शुरू भ गेल अछि. डाक बम सुल्तानगंज सं जल भरला के बाद चौबीस घंटा के अंदर जल ढारय छथिन्ह. एकरा एक तरह सं कांवड़िया सभ के मैराथन कहि सकैत छी. डाक बम वाला कांवड़िया दौड़ेत... दौड़ेत अपन यात्रा पूरा करय छथिन्ह...बीच मे आराम नहि करैत छथिन्ह.
सदस्यता लें टिप्पणियाँ भेजें (Atom)


text:
व्यास (ऋषि)
महर्षी वेदव्यासक भगवान विष्णुक २४ अवतारसभमे एक अवतार मानल जाएत अछि । हुनकर नाम कृष्ण द्धैपायन छी । श्री मद्देवीभागवतक अनुसार महर्षि वेदव्यास प्रत्येक द्वापर युगमे अवतरित होएत अछि । एतय सँ पहिने २८ टा व्याससभ अवतरित भेल पुष्टी कएल गेल अछि ।[१]
व्यास ऋषिक जन्म[सम्पादन करी]
व्यास ऋषिक जन्मके प्रसङ्गमे दमौली सँ ८ कि.मि. पूर्व छाब्दी बाराहक मन्दिरसँ करिब ५० मिटर पश्चिम दिशाक कुण्डमे व्यासक माता सत्यवतीक जन्म भेल छल । मत्स्यक रूपसँ जन्म होए सँ ओ कुण्डक नाम मच्छे कुण्ड रहल आएल कथन अछि । सत्यवती ६-७ बर्षक छोट बालिका होएत काल घुमैत फिरैत दमौलीमे मलाहसभक नाव चलैत ठाममे पहुँचल आ ओ मलाहसभके एतेक छोट ममता रुपी बालिकाक देख घरमे जाए किछ दिन पालन पोषण केलक । ओ समय पराशर ऋषिक आश्रम सेहो दमौलीक नजदीक छल । घुमैत फिरैत एकदिन पराशर ऋषि आर सत्यवातीक भेट भेल ।
सन्दर्भ सामाग्री[सम्पादन करी]
- ↑ श्रीमद्देवीभागवत


text:
अखन दिल्ली मे मैथिली आओर भोजपुरी अकादमी एकहिं संग अछि. एकहिं संग होबए के कारण दुनू के कामकाज प्रभावित भ रहल अछि. नहि तं मैथिलीक काज नीक सं भ रहल अछि नहि भोजपुरी के.
एकहि संग होबए के कारण दुनू के काज नीक सं नहि होबए
सं मिथिला मैथिलीक विकास पर असर पड़ि रहल अछि.
एकरा सभ के देखैत अखिल भारतीय मिथिला संग के कार्यकारी अध्यक्ष आरसी चौधरी आओर महासचिव विजय चंद्र झा जी एकटा प्रतिनिधिमंडल के संग दिल्ली के मुख्यमंत्री शीला दीक्षित जी सं भेंट करलखिन्ह.
संघ के तरफ सं मुख्यमंत्री जी सं मांग करल गेल जे दिल्ली मे मैथिली अकादमी अलग सं बनाऔल जाए.
अपन ज्ञापन मे संघ के कहनाए अछि जे मैथिलीक अपन लिपि, व्याकरण, साहित्य आओर शैली अछि आओर ई भोजपुरी सं एकदम सं अलग अछि. दुनू के प्रकृति अलग होए के कारण दुनू अकादमी के संग होनाए एकदम सं अव्यावहारिक अछि.
संघ के तरफ सं गेल प्रतिनिधि अमरनाथ झा, ललन झा, अरविंद पासवान, भवेश नंदन, सत्य प्रभा, डॉ ममता ठाकुर, पवन कुमार सिंह यादव, शुभ नारायण आओर संजीव झा जीक तर्क सं सहमत होएत मुख्यमंत्री जी जल्दीए एहि पर किछ करय के भरोस देलीह.
शीला दीक्षित जी कहलीह जे हम जल्दीए अहां सभ के एहि बारे मे पॉजिटिव न्यूज देब.
संघ के तरफ सं मुख्यमंत्री जी सं दिल्ली मे मिथिला भवन के लेल जमीन उपलब्ध कराबय के सेहो मांग कएल गेल. शीला दीक्षित जी एहि पर सेहो विचार करय के भरोस देलीह.
पिछला मास दिल्ली मे भेल अखिल भारतीय मिथिला संघ के तरफ सं मिथिला विभूति स्मृति पर्व समारोह मे आम्रपाली ग्रुप के सीएमडी अनिल शर्मा जी वादा करने छलखिन्ह जे अगर हमरा दिल्ली मे जमीन देल जाए तं हम अपना तरफ सं मिथिला भवन बना देब.
एहि के देखैत संघ तेजी सं अपन काज मे जुटल अछि. मिथिला-मैथिलीक लेल ई नीक खब